Flere søger påskeudstilling\n09/04/2014 KL. 07:30\nSøgningen til Kunstnernes Påskeudstilling foregår i år kun på nettet, og det har fået ansøgertallet til at boome.\n»Det er alt andet lige fantastisk glædeligt. Der skal gerne være mange indsendere, ellers mister udstillingen sin værdi. Og hvis det indsendte så også falder i censurkomitéens smag, har vi en vellykket udstilling,« siger Ole C. Hansen, der er forretningsfører for KP.\nHan forklarer stigningen med, at ansøgningsprocessen i år for første gang har været helt igennem digital.\n»Kunstnerne har i år til alle tre ansøgningsrunder kunnet uploade deres materiale på nettet. Det er uden tvivl blevet nemmere at ansøge, også for kunstnere, der kommer langvejs fra,« siger Ole C. Hansen.\nKunstnernes Påskeudstilling (KP) afholdes i Kunsthal Aarhus.\n12. april-4. maj.\nFernisering den 12. april kl. 14.\n43 kunstnere udstiller i alt 122 værker.\n428 kunstnere har indsendt i alt 2.130 værker.\nKP-Prisen uddeles lørdag af en jury.\nFrem til den 27. april kan publikum stemme på deres favorit, og den 30. april uddeles Publikumsprisen.\n»Bevæggrunden for at ændre den procedure er at absorbere og appellere til flere kunstnere uanset bopæl. Og få det bedst mulige materiale igennem til censorerne. I år har vi haft det tekniske apparat og erfaringen til at kunne gøre det udelukkende digitalt,« forklarer forretningsføreren.\nI år er 122 værker udstillet mod sidste års 73. Derfor har udstillingspersonalet også haft travlt med at lave ekstra skillevægge.\n»Vi har haft brug for mere vægplads og flere afskærmninger til f.eks. videoværker, heriblandt en egentlig dokumentarfilm om det danske cheerleaderlandshold,« forklarer Ole C. Hansen.\nBlandt dette års værker er både skulpturer, installationer og mere traditionelle tegninger og malerier.\n»Der er mange fint bearbejdede værker. Mange nørklede og mønstrede tegninger og malerier, der virker ved deres omhyggelighed. Lidt kitsch, men på den gode måde,« siger Ole C. Hansen.\nAf de 43 udstillende kunstnere er 40 debutanter.\nHun maler en nøgen mand grøn


Besøg Prins Henriks vinslot - Chäteau de Caix - Rejsetip Frankrig\nSant Pere Pescador - et godt udgangspunkt for store ferieoplevelser i Costa Brava\n10.02.11: Arne H. Jensen\nVi har mange år holdt ferie i Italien, men sidste år valgte vi Costa Brava og det var en stor oplevelse. Det, der især begejstrer os, er den meget varierede natur.\nBesøg Prins Henriks vinslot - Chäteau de Caix\nMin kone Aase er ret interresseret i alt det kongelige, medens jeg normalt ikke går op i den slags. Men da vi i sommer besøgte det mellemste sydfrankrig stillede vi vores GPS på Caix og efter en flot køretur på små hyggelige veje viste skilte pludselig til prinsens slot.\nIndkørslen til Chateau Caix\nDet var mere interessant end vi havde forventet. Ved slottet er der en lille butik der sælger souvenirs og vin.\nDamen der i butikken var usædvanlig sød og fortalte bredvilligt- og meget interessant om Prins Henrik og slottet. Der var ingen kongelige hjemme, så vi fik lov til at komme meget tæt på slottet, vinmarkerne og haven, hvor der også er forskellige kunstværker. Vi kørte der fra opstemte og glade. Jamen var det noget særligt? - Ja, det er svært at forklare, men det var en særlig oplevelse.\nRocamadour og Carcassonne\nNår man er i området skal man endelig huske at se egnens 2 store seværdighede.\nDen ene er Rocamadour, byen der er klinet op af en meget stejl bjergside. Og en endnu større oplevelse er den gamle middelalderby Carcassone med den gamle middelalderborg La Cité. Her er bare middelalderstemning over det hele. Jeg vil mene at dette er en af Frankrigs største seværdigheder.


Redningsarbejde handler om at hjælpe vildfarne og fortabte ånder til at finde sin rette vej til det niveau i den åndelige verden, som de tilhører. Vi mennesker bistår den åndelige verden ved hjælp af vores menneskeånd og vores evner inden for mental medieskab til at foretage en redningsaktion. Vores redningsarbejde foregår i tæt samarbejde med vores åndelige guide, som guider os i redningsaktionen.\nVi kan hjælpe med at redde ånder, som er kommet på det forkerte niveau i den åndelige verden. Ånden har brug for hjælp, fordi den ikke har fundet sin vej til det åndelige niveau, som den tilhører. Vi udfører vores redningsarbejde ved, at vi via vores menneskeånd er med til at hente ånden og få bragt den til det rette niveau med hjælp fra højerestående ånder. Disse ånder og vores guide fortæller os, hvad vi skal gøre under redningsaktionen, hvilket kan lade sig gøre ved at have et tæt og tillidsfuldt samarbejde.\nÅrsagerne til, at ånder befinder sig på et lavere niveau (de såkaldte lav-astrale planer) i den åndelige verden kan være mange. Hovedsagen er, at de lysere og højere udviklede ånder har svært ved at nå “ned” til disse ånder pga. den lavere frekvens, som mørket tilhører. De har derfor svært ved at hjælpe dem videre i åndeverdenen mod lysere og bedre planer, som gavner åndens udvikling, og hvilket er meningen og tilstræbelsen for alle ånder. Vi mennesker hjælper derfor via vores menneskeånd, da vi pga. vores lys kan tilgå de ånder, som skal have hjælp på de lavere niveauer. Dette kan vi, fordi de lavere niveauer er tættere på det jordiske plan, hvilket de lysere niveauer – de såkaldte høj-astrale planer – ikke er, og det er disse lysere niveau, at de højere udviklede ånder tilhører.\nYderligere kan vi hjælpe vildfarne og fortabte ånder, som ikke er gået over i den åndelige verden, fordi de ikke tror, at de er døde. De lever derfor stadig i blandt os mennesker og befinder sig på de steder, som de har stærk tilknytning til, hvilket kan være til gene. I vores redningsaktion hjælper vi disse ånder med at forstå, at de er døde, og vi får dem til at gå imod lyset, så de kommer på rette vej til den åndelige verden. Også her gør vi brug af vores evner inden for mental medieskab til at komme i kontakt med den vildfarne og fortabte ånd. Vores redningsarbejde foregår ligeledes i tæt kontakt med vores åndelige guide, som vi skal have et solidt samarbejde med, så vi er sikre i den guidning, vi får i redningsaktionen.\nRedningsarbejdet er i og for sig et spirituelt healingsarbejde på et højere plan. Det er en meget stor og godartet gerning for sjælen. Belønningen – hvis man kan kalde det det – er berigende for sjælen.\nDette arbejde er ikke uden fare. Tilgangen skal være uselvisk, og man skal være psykisk stærk og af lyst sind. Ånderne, der arbejdes med, og som skal hjælpes, er som sagt lavfrekvente og kan have hårde faconer. Det er derfor vigtigt at være rustet til at kunne udføre redningsarbejde.\nDet er givtigt at arbejde sammen med andre ligesindede mennesker, hvis du ønsker at arbejde med redningsarbejde og udføre redningsaktioner. Sammen kan I stå stærkere og hjælpe hinanden i jeres individuelle og fælles udvikling. Dette fælles arbejde kan ske i en ”redningscirkel”.\nSom medlem af foreningen spiritismen.DK har du adgang til hjælp og information om, hvordan man kommer i gang med redningscirkel, hvordan den kan ledes og vedligeholdes. Læs om det på Medlemssiderne.


Ægteskabsforbrydere skal stoppes i Odense | Indland | fyens.dk\nÆgteskabsforbrydere skal stoppes i Odense\nRegeringen placerer 35 mand i Odense, som skal stoppe ægteskaber, der blot har til formål at snige mennesker ind i EU ad bagdøren.\nIfølge Rigspolitiet udnytter organiserede netværk Danmark til at få mennesker ind i EU ved at arrangere proformaægteskaber. Danmark udmærker sig nemlig ved at give let og billig adgang til giftemål. Og indtil regeringen i maj indgik en aftale med alle Folketingets partier minus Dansk Folkeparti, var trafikken lovlig. Nu skal den stoppes af en ny og 35 mand stor kontrolenhed, der placeres i Odense og skal være køreklar 1. januar. Det skriver avisen Danmark\n- Odense er det rigtige sted i Danmark, fordi der er god mulighed for at rekruttere medarbejderne, og fordi der er kort vej til kommunerne i Syddanmark, siger socialminister Mai Mercado (K).\nHun hentyder til Ærø, Tønder, Sønderborg, Langeland og Fanø, der alle satser på den såkaldte bryllupsturisme og sammen med København og Frederiksberg står for langt størstedelen af udenlandske ægteskaber i Danmark. Især Ærø har skabt driftig forretning på det.\nTil avisen Danmark siger borgmestrene i Sønderborg, Tønder, Ærø og Langeland alle, at tiltaget er ren og skær centralisering af en opgave, der burde ligge i kommuner. Borgmester i Odense Peter Rahbæk Juel (S) tager dog glad imod det nye kontrolcenter.\n- Det er endnu et eksempel på, at statslige arbejdspladser sagtens kan ligge i provinsen, og at Fyn og Odense er et godt sted at placere dem. I Odense uddanner vi jo både jurister, administrationsbachelorer og hk'ere. Jeg håber, at enheden bliver effektiv og gør sit arbejde på en måde, så f.eks. Ærø kan holde gang i deres meget imponerende bryllupsturisme, siger han.\nTre meninger: Regeringen centraliserer igen


Er et 4K TV det eneste rigtige? - Interweb\nDu er her: Forside / Kunst & Kultur / Film - Fjernsyn / Er et 4K TV det eneste rigtige?\nEr et 4K TV det eneste rigtige?\n9. oktober 2013 af Kim Skriv kommentar\nDet er stort set en del af definitionen på teknologi, at den udvikler sig, og ofte med accelererende hastighed. Hvis du er i markedet for et nyt TV vil du ganske givet mærke det så snart du begynder at søge på nettet efter de nyeste fladskærmsmodeller, og bemærker at alle snakker om 4K.\nFor de af os som knap nok er kommet videre fra det gamle B&O MX7000 kan det være noget af et kvantespring at skulle vænne sig til tanken om at det fine Full HD fjernsyn man så på sidste år allerede er ved at være på vej ud af markedet. På den baggrund tager vi her en gennemgang af de tre mest anvendte TV formater når det drejer sig om billedopløsning.\nStandard TV signal – SDTV – PAL\nPAL formatet som vi har kendt det i Danmark så længe tilbage som nogen kan huske (i hvert fald siden vi skiftede til ravet-TV) har en opløsning på 576 synlige TV linjer, svarende til et pixelformat på 720*576. En hurtig hovedregning (foretaget på en lommeregner) fortæller os at det gamle TV signal, som vi i mange tilfælde stadig ser på i dag indeholder 0,4 megapixels (mere præcist 414.720 billedpunkter). Sat op imod dagens teknologi er det værd at bemærke, at det er en betydelig lavere opløsning end en iPhone med retina opløsning.\nFull HD, HDTV – 1080P\nFull HD er den mest udbredte betegnelse for den højeste opløsning vi kan se på et TV i dag. I praksis er der ingen TV udbydere som sender det fulde format ved den optimale hastighed. I praksis bliver al form for HD TV sendt ved enten 720P50 (1280 * 720 pixels med 50 billeder i sekundet) eller 1080i50 (1920=540 pixels med 50 billeder i sekundet). Som det fremgår, er 1080i50 formatet specielt ved at hvert billede kun indeholder den halve information. Ser vi på film som afspilles fra en Blu-ray afspiller er situationen en anden. Her får vi kun de 24 billeder i sekundet som der oprindeligt var på biograffilmen, men til gengæld får vi de 24 billeder i den fulde opløsning på 1920 * 1080 punkter. Opløsningen på en Blu-ray film er hvad vi normalt vil kalde 2 megapixels (mere præcist 2.073.600 pixels).\nVi får altså rundt regnet 5 gange så meget billedinformation på et Full HD TV, som vi gør på et gammeldags billedrørs TV. Hvis vi skal give et billede af hvad fladskærmsmarkedet med de seneste Full HD skærme kan præstere, vil vi anbefale et hurtigt kig på en af de autoritative danske kilder, AV Blog.\nEn oversigt over samtlige Samsung LED TV på 46 tommer\nEn grundig test af den dyreste LED fladskærm fra Samsung – model UE46F8005\nVi stopper dog ikke her. Sjovt nok har betegnelsen Full HD, eller fuld HD, nødvendiggjort, at man er nødt til at skrue endnu mere op for retorikken når man skal navngive den næste skærmopløsning, da vi jo allerede har opnået den fulde HD opløsning. Det løser vi ved at kalde næste iteration af højopløselige TV for Ultra HD TV, eller UHD TV. Man spørger sig selv hvor lang tid man kan blive ved med at fortsætte opad. Ultra HD plus, Mega HD, og så videre må næsten være nødt til at komme med i billedet.\nUltra HD TV, UHD TV – 4K TV og 2160P\nNår vi snakker konsumudgaven af 4K TV, så er opløsningen 3840 * 2160 pixels, eller hvad der svarer til præcis dobbelt så meget som den horisontale og vertikale opløsning på et Full HD TV. Da de to opløsninger skal multipliceres ender vi med en opløsning som er præcis 4 gange så høj som et “almindeligt” Full HD TV. Det svarer til 8 megapixels (mere præcist 8.294.400 pixels).\n4K TV er i skrivende stund allerede i handlen, og kan købes for noget som ligner menneskepenge. Det er interessant i den sammenhæng, at vi på samme tid vil have TV med 0,4 og 8 megapixels i opløsning. Det er en faktor 20 til forskel hvilket er meget dramatisk når man tager den korte udviklingshorisont i betragtning.\nDu kan se en kort introduktion til 4K TV i klippet nedenfor.\nHD Ready og HD Ready 1080P kriterierne varetages af organisationen Digitaleurope. De har dog ikke været involveret i definitionen af hvad der kan betragtes som UHD TV.\nSkrevet i: Film - Fjernsyn


DSB's service Glemt kort\nDSB's service Glemt Kort er en service til dig der er medlem af DSB Plus og har tilmeldt dig ordningen. Ordningen gælder for dig der fx rejser med Pendlerkort, Ungdomskort og Pensionistkort.\nNår du er tilmeldt, slipper du for at betale 750 kr., hvis du en dag glemmer dit kort eller din telefon løber tør for strøm og du bliver kontrolleret. Du skal blot oplyse dit CPR-nummer til togpersonalet, når du er tilmeldt servicen og har glemt dit gyldige kort. Har du glemt dit Rejsekort pendlerkort, rejsekort pendlerkort pensionistkort eller dit kort købt i DOT Webshop, vil du få en afgift på 750 kr. Du skal udfylde en formular, som du finder på www.dsb.dk/afgift og indsende en kopi af dit kort senest 14 dage efter, at kontrolafgiften er blevet udskrevet. Din afgift bliver herefter nedskrevet til 0 kr.\nSådan skal du købe dit kort, hvis du vil undgå at udfylde formular og indsende kort.\nPendlerkort kan købes i DSB app og DOT Mobil pendlerkort app\nPensionistkort som er fornyet på DSB Billetautomat\nDu kan også forny dit DSB Pendlerkort i automaten, hvis dit kort gælder til rejser over Storebælt. Bemærk, der kan være visse undtagelser, når du rejser lokalt. Se mere nedenfor.\nDu kan ikke forny dit DSB Pendlerkort på strækninger i zone 100-299.\nHar du et DSB Pendlerkort til strækninger mellem Sjælland og Øerne og resten af landet kan det fornyes i DSB Billetautomat.\nBilletter, Pladsbilletter samt DSB Pendlerkort, som du har bestilt i DSB Netbutik eller i DSB Kundecenter, kan afhentes med bookingnummeret og betales i automaten.


Inventarland.dk er i dag en af de mest benyttede internet selskaber inden for kontorartikler. Webshoppens udvalg udgøres af opimod 6500 produkter fra forskellige brands. Webbutikkens Trustpilot-bedømmelse på 9 af 10 er et udtryk for stærk tilfredshed hos kunderne. Ratingen er baseret på 727 vurderinger, hvoraf 575 af disse er 5-stjernede. På Facebook er 4301 personer tilhængere af Inventarland.dk, og her har de modtaget 145 anmeldelser med en middel score på 4,5 af 5, hvilket ligeledes er ret så beundringsværdig.\nEngsig.dk er i dag en af de største internet handler der sælger kontorartikler. Virksomhedens udvalg spænder over i omegn af 15000 produkter fra diverse brands. Webshoppens Trustpilot-rating på 8,8 ud af 10 demonstrerer en høj grad af kundetilfredshed. Scoren er baseret på 15 evalueringer, hvoraf 13 af dem giver topkarakter. På Facebook er 509 mennesker fans af Engsig.dk, og herpå har netshoppen modtaget 5 bedømmelser med en middel bedømmelse på 5 ud af 5, hvilket også er aldeles godt.\nAJProdukter.dk er aktuelt imellem de mest populære internet selskaber der sælger kontorartikler. Virksomhedens udvalg rummer over 6000 produkter fra flere mærker. Netshoppens Trustpilot-bedømmelse på 8 af 10 markerer stærk tilfredshed hos kunderne. Scoren er baseret på 42 bedømmelser, hvoraf 31 af disse er 5-stjernede. På Facebook er 1729 brugere fans af AJProdukter.dk, og herpå har virksomheden modtaget 13 anmeldelser med en gennemsnitlig bedømmelse på 4,5 ud af 5, som tillige er usædvanligt overlegent.\nLomax.dk er nu imellem de bedste online forhandlere med kontorartikler. Webshoppens udvalg spænder over omtrent 60000 varer fra diverse brands. Forhandlerens Trustpilot-evaluering på 9 ud af 10 demonstrerer en høj grad af tilfredshed hos kunderne. Scoren er baseret på 1876 anmeldelser, hvoraf 1450 af dem er 5-stjernede. På Facebook er 22288 brugere tilhængere af Lomax.dk, og her har netshoppen modtaget 182 ratings med en middel rating på 4,4 af 5, hvilket ligeledes er yderst overlegent.\nDaarbak.dk er nu iblandt de mest populære online butikker der sælger kontorartikler. Webshoppens udvalg indbefatter i omegn af 40000 produkter fra en række mærker. Webbutikkens Trustpilot-vurdering på 9 ud af 10 er et udtryk for enorm kundetilfredshed. Tallet er baseret på 277 anmeldelser, hvoraf 195 af disse er 5-stjernede. På Facebook er 6348 personer tilhængere af Daarbak.dk, og herpå har netshoppen modtaget 13 evalueringer med en middel bedømmelse på 4,6 af 5, som lige så vel er ret så godt.\nMange online firmaer tilbyder i vore dage et bredt udvalg af muligheder for fragt. Den mest benyttede er for øjeblikket levering til en pakkeshop, fordi det giver dig fuld fleksibilitet til at hente de købte produkter når der er tid til det. Metoden er altså ret let gængelig, og i mange tilfælde ydermere den mest betalelige mulighed for fragt.\nDu kunne alternativt foretrække at få produkterne leveret hjem til dig eller ud til dit arbejdes adresse. Fragttypen er somme tider en tak mere omkostningsfuld, men også meget simpel. Den mest prisbevidste leveringsmanér af elektrisk blyantspidser er utvivlsomt selv at hente pakken, hvilket nødvendiggør at du bor lige ved elektrisk blyantspidser e-firmaets arbejdslager.\nLeveringshastigheden kan være ret relevant ifald man behøver dine nye produkter fluks, så i det øjemed er det skam klogt at du tjekker leveringstiden for det relevante produkt.\nEn stor portion elektrisk blyantspidser e-forhandlere tilbyder muligheden for dag-til-dag levering på mange af butikkens produkter, men vær på vagt da det er forudsat at ordren gennemføres inden et besluttet klokkeslæt, således at de sandsynligvis kan nå at få elektrisk blyantspidser skippet afsted før lagerpersonalet har fri.\nVisse online virksomheder tilbyder fragt uden gebyr, men i de fleste tilfælde kun hvis du shopper for et fastslået beløb. Desuden skulle du snuppe den mest prisbevidste leveringsmåde, hvilket i de fleste tilfælde – hvad end du bor tæt på Esbjerg, Middelfart eller Humlebæk – vil blive at få fragtmanden til at levere bestillingen til en pakkeshop.\nDet er jo usædvanlig fremkommeligt for almindelige dødelige at prissammenligne på elektrisk blyantspidser på tværs af butikker på nettet, og herved har flertallet af netbutikker fundet det nødvendigt at nedsætte salgsværdien på produkterne – til børn og babyer, samt til mænd og kvinder – kolossalt, og endda nogle gange byde på levering uden beregning.\nDog kan det immervæk være rentabelt at efterprøve visse online virksomheder efter elektrisk blyantspidser rabatkoder inden du handler, således at man er tryg ved at få fat i den mest betalelige pris.\nDu må blot ikke overse, at såfremt en e-handler udlover elektrisk blyantspidser til salg for en pris der kan ses som ufattelig attraktiv, burde det undertiden være et fingerpeg om en svindel e-forretning. Køb med gængse betalingskort er dog omsluttet af et regelsæt, som skærmer køber imod bedrageriske online varehuse.\nVi tilråder shopping med kort eller MobilePay. Som en alternativ mulighed kunne du vælge et afbetalingstilbud fra for eksempel ViaBill, såfremt du har i sinde at afdrage regningen over tid.\nInden folk shopper elektrisk blyantspidser i en online shop bør de ideelt set gennemløbe e-shoppens vilkår, men det er naturligvis ikke videre interessant.\nEn anden løsning kan derfor være at kontrollere hvorvidt online shoppen er medlem af e-mærket, som kan være en forsikring om at online shoppen lever op til de opstillede regler, udover at internet firmaet hyppigt undersøges af sagkyndige som har den nødvendige knowhow om de gældende regulativer. Det er en rigtig god chance for support, ifald du oplever problemstillinger med dit køb.\nYdermere slår vi et slag for at kunden er oppe på mærkerne omkring de mest aktuelle vilkår der kan influere på handlen, eksempelvis hvilken returneringsret på elektrisk blyantspidser forretningen tilbyder. På grund af dette er det også relevant, at man til enhver tid gemmer sin ordrekvittering, således man senere vil kunne bevise sin ordre, ligegyldigt om man leder efter en vare til en herre eller dame.\nTrustpilot bringer dig regulære habile løsninger til at blive klogere på mange eksisterende kunders meninger og derfor stiller vi forslag om, at du studerer internet forhandlerens elektrisk blyantspidser ratings forud for at du bestiller.\nFacebook bringer dig ligeledes forholdsvis fantastiske løsninger til at få et kig ind i netbutikkens kundetilfredshed. I øvrigt er der faktisk internet forhandlere hvor kunder kan skrive en evaluering af deres købsoplevelse, hvilket også kan drages fordel af til vurdering af hvor tilfredse kunderne er.\nVores side er finansieret af indtægter fra annoncer. Vi hjælper forskellige internet outlets idet vi fremviser virksomhedernes varer, og indkasserer kommission såfremt de besøgende vi sender videre foretager en transaktion.\nOrientering omkring elektrisk blyantspidser og internet butikker vedligeholdes nu og da, men det er umuligt for os at give garantier imod reguleringer der muligvis er udført siden nyligste opdatering af hjemmesidens data.


Verdens lykkeligste land ? - Allan Ohms\nVerdens lykkeligste land ?\nSkrevet af: Allan Ohms den 17. september 2013 i Debat, politik & samfund Skriv en kommentar 974 visninger 0\nDanmark kåres gang på gang som det land, hvor flest er lykkelige. Jeg hørte i går, at man i udlandet siger, at det skyldes vores høje priser – med dem ville man være lige så lykkelige i udlandet. Og er det så sikkert, tænker vi.\nI dag har Helge Larsen på Facebook delt et indlæg af Jakob Coff. Det lyder sådan:\n”Når nu jeg lige kigger lidt rundt i min omgangskreds; familie, venner, bekendte, naboer mm., så overraskes jeg over nogle observationer:\n– Mange bliver skilt\n– Få børn per familie\n– Mange er eller har været ramt af stress, depression eller angst\n– Høj gæld\nJo mere politikerne administrere os, des værre bliver det. Tænk hvis vi ikke skulle betale verdens højeste skat, så kunne flere familier klare sig for een indkomst, samt nedbringe sin gæld. En hjemmegående ville vel også give plads på arbejdsmarkedet til en uden arbejde. Måske kunne de unge begynde at tro på, at de har råd til at få børn, så de ikke fik dem sent i 30’erne.\nNærværende og ustressede forældre ville give børnene en mere rolig og tryg opvækst til stor glæde for hele samfundet”.\nTankevækkende overvejelser. I min omgangskreds har jeg bemærket, at flere beslutter, at kun den ene ægtefælle skal arbejde, mens den anden skal passe hjemmet. Som i gamle dage. Der er en vis aversion mod den model – hænger den ikke blot sammen med, at vi ikke kan lide de ting, der oprindelig drev modellen? Nemlig det forhold, at manden var familiens overhoved og kvinde et vedhæng, der måtte indordne sig.\nI dag er det anderledes. Men alligevel er det svært for den ægtefælle, der går hjemme. Hvis ægteskabet ikke holder, så kan det være svært for den hjemmegående at komme tilbage på arbejdsmarkedet og i hvert fald vil det ske med ”mistet anciennitet” for en årrække. Den pris kan efter reglerne kompenseres, men der gives aldrig en dækkende kompensation. Jeg er enig med Jakob Coff i at en lavere skat ville øge mulighederne for en anderledes opdeling, men den ville ikke løse alle problemer.\nVores samfund er i dag præget af en række ekstreme udgifter, som ingen helt har overblik over. Det hænger sammen med, at vores land er opdelt i lodrette kasser. I hver kasse sidder øverst en person, som vogter dette område og som forsøger at udvide området. Der er en ufrugtbar trafik, som – hvis vi havde indsigt i den – ville få os til at ændre på tingene. Nu foregår det udenfor vores rækkevidde. Vi kan kun tilfældigt slå ned på konkrete eksempler, som så omsættes i overskrifter og ”løsning”. Imens flytter problemet bare og det hele fortsætter.\nDet gælder i det private og i det offentlige. Den private sektor har meget at rette op på. Tag f.eks. det gyldne håndtryk til Danske Banks direktør. 20 millioner. Eller tage de 27 millioner, som den 60-årige Peter Engberg forlader Nykredit med. Det er beløb, der er ude af proportionalitet og udtryk for en sygdom i vores private erhvervsliv. Nu vælger man så selv, om man vil være aktionær i en privat virksomhed, men vi kan ikke på samme måde fravælge den offentlige sektor, med mindre vi flytter teltpælene ud af landet. Derfor er det nødvendigt at se på den offentlige sektor og det deraf affødte skattetryk.\nDet skattetryk Danmark har, er naturstridigt. Halvdelen af befolkningen tror bare, at hvis man taler for en nedsættelse, så sker det ud fra et associalt aspekt. Derfor er ordet ”skattenedsættelse” et fyord. Og det er en ulykke, som sætter os alle tilbage. Kunne vi ikke få nogle diskussioner på et mindre følelsesladet grundlag og tage afsæt i, hvad vi ønsker. Læs lige mit citat fra Jakob Coff foran. Verdens lykkeligste folk?\nTagged med:Verdens lykkeligste folk\nForrige: Skal en advokat være åben eller lukket?\nNæste: Anders Eldrup vandt større – og Schur tabte mere – end det er fremgået af medieomtalen


"BETTER TOGETHER" NEON SKILT – Neonful\nDESIGN DIT EGET\nMINI NEON SKILTE\nNATKLUBBEN / BAR\nSKØNHED & KOSMETIK STUDIE\nCUSTOM LED NEON SKILT\nNormalpris 100 kr\n"NIKE" NEON SKILT\nFrom 1.500 kr\n"SATURN" MINI NEON SKILT\nFrom 690 kr\n2 ÅRS GARANTI PÅ ALLE SKILTE ⎮ FRI FRAGT OVER 2000kr/€270\nSe nedenfor for detaljerede oplysninger om vores skilte\nAlle vores skilte kommer med huller til ophæng med enten skruer og stålwires, det kræver derfor sjældent professionel hjælp at hænge vores skilte op.\nAkrylpladen kan slet ikke ses når skiltet er tændt og oppe imod en væg. Skiltet har et 1,5 meter gennemsigtig strømkabel (kan laves længere hvis du kontakter os)\nDa alle vores skilte er lavet i LED neon flex bruger de meget lidt strøm, frigiver næsten ingen varme, og er meget holdbare. LED'en har en levetid på 50.000+ timer. Derudover er vores skilte også væsentligt billigere end traditionelle glasrør neon skilte.\nHvert skilt (speciallavet eller eksisterende design) leveres som standard med dimmer funktion (juster lysstyrke op/ned og tænd/sluk knap). Vi tilbyder også en fjernbetjening til dit skilt, der kan bruges til at dæmpe lyset (eller gøre det lysere), tænde/slukke for det fra afstand og indstille lyset til at blinke / gløde i flere mønstre - fantastisk til at styre dit skilt, og få det til at passe til hver eneste situation - fest, chill, moody mm. Fjernbetjeningen kan købes her eller via den pop up der kommer når du ligger et produkt i kurven.\nVed bestilling af udendørs skilte vil det blive tætnet med silikone og endestykker, så det er vandtæt.\nVenligst vær opmærksom på at skilte på 100cm eller derover kommer i 2 dele eller mere da de ellers er for skrøbelige.\nHvis du bestiller et speciallavet skilt, har du også mulighed for at vælge, om akrylpladen skal være firkantet eller skæres til designet (vi tilbyder også at lave pladen helt rund, venligst send os en forespørgsel / email hvis du har specielle ønsker).\nPRODUKTIONS- OG FRAGTTID\nVi laver alle skilte på bestilling i hånden. Da vi aldrig går på kompromis med kvaliteten af hvert skilt, tager produktionen 2-3 uger. Du kan tilkøbe Prioriteret Produktion hvilket rykker din ordre helt frem i køen og gør at den ofte bliver sendt allerede efter bare en uge\nVi sender 95% af skilte med PostNord, det tager 1-2 hverdage. I få tilfælde, hvis skiltet er meget stort bruger vi GLS (også 1-2 hverdages leveringstid).\nEr der garanti på jeres skilte? Hvad er de lavet af?\nJa! LED neon materialet vi bruger har en levetid på 50.000+ timer fra producenten (ca. 10 år ved normalt brug). Alle skilte er lavet af gennemsigtigt akrylplade og med neutral farvet silikone neon flex så skiltet er så usynligt som muligt i dagslys. Vores garanti dækker dit skilt i 2 år, så har du nogle form for problemer med det sender vi dig et nyt.\nVores neonskilte producerer relativt ingen varme, er lavet i silikone materiale så er nærmest ubrydelige, energieffektive og meget billige sammenlignet med traditionelle glasrørs-neon.\nEr jeres skilte vandtætte?\nJa, vi kan producere vandtætte versioner til udendørs arrangementer og udendørs permanent installation. Angiv venligst at du ønsker et vandtæt skilt til udendørs brug, når du udfylder ordreforespørgslen\nHvad er den gennemsnitlige produktionstid?\nHvert skilt er håndlavet, så den normale produktionstid er 2-3 uger, dog tager vi forbehold for uforudsete forsinkelser i produktionen, vi sender først dit skilt når vi kan stå 100% indenfor kvaliteten og finish af skiltet. Det gælder alle produkter da vi laver alle skilte efter bestilling. Derefter tager forsendelse 1-3 hverdage med PostNord.\nHvor sikre er LED neon skilte?\nVores LED-neonskilte er kun 12V (men kommer med en 230V omformer til din stikkontakt), så de kører med en meget lavere spænding end traditionel neon. Grundet den lave spænding genereres der ingen varme på den ydre overflade, selv efter at være tændt i mange timer.\nKræver det professionel hjælp at hænge skiltet op?\nDe fleste neonskilte vi leverer, er til indendørs brug og kommer monteret på en gennemsigtig akrylplade (hvilket gør dem let bærbare), komplet med et normalt strømstik, som kan sættes i en helt almindelig stikkontakt. Skiltet kan enten hænges på væggen, ophænges i en kæde/snor eller stilles på en jævn overflade. Neonskilte til permanent udendørs brug eller meget store neonskilte kræver specialinstallation som vi kan være behjælpelig med hvis du kontakter os før du bestiller.\nHvor lang er strømkablet der følger med?\nLedningen fra neonskiltet til strømstikket er ialt 3 meter lang.\nHvor meget strøm bruger et LED neonskilt?\nLED er noget af de mest energibesparende lys man kan få, og LED bruger f.eks. 4-5 gange mindre strøm end halogen. Et typisk LED neon skilt bruger ca. 150 watt i timen (cirka en tredjedel af klassisk glasneon), og omregnet til kroner og ører taler vi om knapt 40 øre i timen. Beløbet varierer selvfølgelig med LED neonskiltets størrelse. På Energistyrelsens website kan du selv udregne forbrug og få gode råd om din belysning: Link til Energistyrelsen\nHvad dækker jeres garanti?\nVi tilbyder 12 måneders garanti på materialer & håndværk på alle vores neonskilte. Dette omfatter dog ikke skader, der er opstået som følge af forkert installation eller fysisk skade under brug.\nHvilket fragtfirma sender i med?\nVi sender enten med PostNord, DHL, GLS eller DAO alt efter hvilket land du bestiller fra og størrelsen af dit skilt.\nHvad koster et specialfremstillet LED neon skilt?\nVores specialfremstillede neonskilte starter fra kun 1000 DKK/€130. Prisen varierer afhængigt af skiltstørrelse og designkompleksitet. Brug vores neon designer produktside for at få en pris, eller e-mail vores team på custom@neonful.dk\nHvordan bestiller jeg et specialfremstillet LED neon skilt?\nDu kan bestille direkte på vores specialdesign neon produktside, ellers kan du også maile vores team på custom@neonful.dk, så hjælper vi dig igennem processen! :)\nAlle skilte er specialfremstillede så vi accepterer desværre ikke returnering (med mindre der er en fejl selvfølgelig). Alle vores produkter har 2 års reklamationsret og garanti.\nVed returnering kontakt os på: Hey@neonful.dk\nOplys venligst ordrenummer når du sender mail angående returnering.\nVær opmærksom på, at fra afsendelse af returordre til den er modtaget og behandlet kan der gå 6-9 arbejdsdage. Refundering af penge kan tage 2-3 hverdage afhængigt af bank og betalingsmetode.\n"BETTER TOGETHER" NEON SKILT\nNormalpris 2.600,00 kr\nAlle priser er inklusiv moms Levering beregnes ved betaling.\nStørrelse (på det bredeste punkt)\n75cm / Varm Hvid - 2.600,00 DKK 75cm / Hvid - 2.600,00 DKK 75cm / Blå - 2.600,00 DKK 75cm / Rød - 2.600,00 DKK 75cm / Pink - 2.600,00 DKK 75cm / Grøn - 2.600,00 DKK 100cm / Varm Hvid - 3.400,00 DKK 100cm / Hvid - 3.400,00 DKK 100cm / Blå - 3.400,00 DKK 100cm / Rød - 3.400,00 DKK 100cm / Pink - 3.400,00 DKK 100cm / Grøn - 3.400,00 DKK 150cm / Varm Hvid - 5.200,00 DKK 150cm / Hvid - 5.200,00 DKK 150cm / Blå - 5.200,00 DKK 150cm / Rød - 5.200,00 DKK 150cm / Pink - 5.200,00 DKK 150cm / Grøn - 5.200,00 DKK 200cm / Varm Hvid - 6.800,00 DKK 200cm / Hvid - 6.800,00 DKK 200cm / Blå - 6.800,00 DKK 200cm / Rød - 6.800,00 DKK 200cm / Pink - 6.800,00 DKK 200cm / Grøn - 6.800,00 DKK\nTILBAGE NÆSTE STEP\nLeder du efter noget endnu mere speciallavet (Logo, eget design, billeder, referrencer mm.)? Klik nedenfor og udfyld formularen, så vender vi tilbage hurtigst muligt og hjælper dig med at skabe dit drømme LED neon skilt!\nDette håndlavede LED neon skilt kan forvandle ethvert rum til et lille utopia. Vores neon skilte fås mellem 50cm og 250cm i størrelse, og i 6 fantastiske forskellige farver.\nMATERIALER / GARANTI\nLavet af holdbar og miljøvenlig LED neonstrimmel med akryl bagplade - skiltet leveres som standard med en 1.5 meter gennemsigtig strømledning og en 1 meter lang strømforsyning.\nLED neonstrimlen vi bruger har en levetid på 50.000+ timer fra producenten (ca. 10 år ved normalt brug). Vores garanti dækker dit skilt i 2 år, så har du nogle former for problemer med det, sender vi dig et nyt.\nHar du selv en ide til et neon skilt du ikke kan finde? Klik her og design dit eget\nØnsker du et helt skræddersyet design, der ikke kan opnås med tekst alene? Klik her\nNordens førende LED Neon brand. Fri fragt over 2000kr ✓ Hvert skilt er håndlavet ✓ 2-4 ugers produktions tid, derefter 1-3 dages leveringstid med PostNord eller GLS.\nSØG EFTER DESIGN\nSKILT STØRRELSE GUIDE\nSE SKILTE VI HAR LAVET\nChat: Klik chat ikon nederst til højre på siden\nTelefon: +45 7178 9555\nRabatkoder, Nye neon designs og inspiration, direkte i din indbakke. (OG JA - vi hader også ligegyldige spam emails, sådan er vi ikke...)\n© 2022, Neonful ApS | Axel Kiers Vej 26, 8270 Højbjerg, Danmark | CVR: DK42903507


Fra boss til backpacker: Bech kvittede Brøndby og tog otte børn med på jordomrejse | Sport | DR\nFra boss til backpacker: Bech kvittede Brøndby og tog otte børn med på jordomrejse\nTidligere Brøndby-boss trådte ud af hamsterhjulet for at undersøge sig selv sammen med familien. Nu er Troels Bech på vej ud af sidevejen uden at vide, hvor han ender.\n23. maj kl. 08:25\n- Det var et særligt øjeblik, da vi lidt forpustede satte os ned på en næsten øde ø ud for Cambodja og ikke lavede andet end at mærke vores egen savl sive ud af mundvigene.\nTroels Bech griner lidt i telefonen på vej ud af IKEA.\nHan er tilbage i Danmark efter ni måneders jordomrejse med hustruen Nille og parrets otte sammenbragte børn i alderen seks til 25 år. For nuværende installeret i et lejet hus på Fyn, hvor der i øjeblikket er nok at gøre med at komme endeligt på plads, mens oplevelserne og lærdommen fra rejsen synker ind.\nAktuelt kan man høre Troels Bech i Mediano-Podcasten ’Bech Bag Bolden,’ hvor han hver uge taler med aktører fra fodboldverdenen om hverdagen i professionel fodbold. Som han selv siger, giver det ham en undskyldning for at ringe til alle de spændende mennesker, han har mødt i sin fodboldkarriere, og så vil han gerne give et indblik i en verden, der er meget mere end kampe i weekenden.\nTroels og Nille Bech (øverst til højre) sammen med deres otte sammenbragte børn - og den brasilianske landsholdsspiller Dani Alves.. Billedet er taget i Paris, hvor eventyret startede. De tre mindste er parrets fælles børn. De fem store er fra tidligere forhold. Foto: Privat\nFakta om Troels Bech\nFødt den 29. juli 1966 i Svendborg\nTidligere professionel fodboldspiller i blandt andet Silkeborg\nSenere træner for blandt andre OB, Esbjerg, Silkeborg og FC Midtjylland\nSiden sportsdirektør i Brøndby fra 2015-2018.\nGift med billedkunstneren Nille Bech\nFar til fem samt bonusfar til tre\nHar en bachelor i Italienske Studier og læste som ung medicin\nSideløbende går han og grubler over mulige fremtidige projekter: foredrag, ledelsesrådgivning, etablering af kursuscenter med fru Nille Bech eller måske et comeback til professionel klubfodbold.\nBag sig har Troels Bech næsten 35 år i dansk topfodbold. Han er manden med næstflest kampe som Superliga-træner (og flest trænerfyringer) og manden, der som sportsdirektør i Brøndby formåede at skabe både økonomisk og sportslig succes. Kun en sen islandsk overtidsscoring i Horsens snød i 2018 Brøndby IF for et dansk mesterskab med Troels Bech i spidsen for det sportslige setup.\nDerfor var det også overraskende, da retorisk overlegne Bech sagde sin profilerede stilling i Brøndby op for at ændre kurs. Karriereskibet slog bak, vendte 180 grader og styrede ud på en jordomsejling på jagt efter mennesket Troels Bech.\nHus, indbo og biler blev solgt, inden den 10 personer store familieflok tog på eventyr. Troels og Nille Bech, deres tre fælles drenge og fem store børn fra tidligere forhold.\n- Jeg var mere eller mindre ved et tilfælde kommet til at arbejde så intenst i fodboldverdenen. Først gik det godt det ene sted, så kom der lidt medvind det næste sted, og så ender man med at blive opslugt af, hvad man gør, og former sin person efter det.\n- Som Nille sagde, inden vi tog af sted, kunne det her give os chancen for at finde ud af, hvad vi vil være, inden vi finder ud af, hvad det er, vi skal gøre, fortæller Troels Bech om baggrunden for den selvvalgte kolbøtte i tilværelsen.\nTroels og Nille Bech i en sjælden stund uden børn. Foto: Privat\nTroels og Nille Bech fik på familiens rejse set nogle af verdens smukkeste naturområder. Foto: Privat\nCoronapandemien slog familien hjem på et tidspunkt, hvor brikkerne stadig var i bevægelse. Jordan, Jerusalem, Barcelona og Norditalien ventede forude, da familien modvilligt måtte haste hjem fra Oman. Med månedlange ophold på fem kontinenter nåede familien dog alligevel at få rigt udbytte af beslutningen om at trække stikket.\n- Det stod klarest for Nille og jeg, at vi ville have mulighed for at stoppe doing, doing, doing og have mere fokus på ren og skær being. Og dem vi helst ville være sammen med, mens vi øvede os i at være, det var vores familie. Det handlede også om at give sig selv og sine børn lov til at se, hvem man egentlig er, og ikke bare det man gør, fortæller Troels Bech, der ikke lægger skjul på, at 10 mennesker samlet i en autocamper rundt i USA kan fremtvinge nye sider af alle.\nJeg sagde engang, at vi må se, om det bliver Maersk eller Manchester United, der ringer først. Der er bare rigtig meget, der tyder på, at ingen af dem har mit nummer.\nTroels Bech, tidligere sportsdirektør og superligatræner\nDen tidligere forsvarsspiller har trænet en lang række danske Superliga-klubber, inden han i 2015 afløste fyrede Per Rud som sportsdirektør i Brøndby. Her tilbragte Troels Bech tre år, som han beskriver som 'noget af det bedste, jeg har oplevet rent arbejdsmæssigt'.\nAlligevel gik han i efteråret 2018 til ledelsen og afleverede sin opsigelse. Det var ikke et fravalg af Brøndby og fodbolden, men et tilvalg af familien og muligheden for at undersøge og opdage sig selv i nye rammer.\n- Nille og jeg har begge arbejdet rigtig, rigtig hårdt i mange år, og når man så ydermere har otte børn, kommer man nemt til at bruge meget tid, lyder det med fynsk underdrivelse.\n- Så opstod den helt usædvanlige situation, at alle otte børn sagde ja til at rejse med os. De sagde job og lejligheder op for at tage med. Sådan en mulighed kommer ikke igen.\nMaersk eller Manchester United\nOg hvad har han så lært? Gav de lange ophold i Nordamerika, Sydamerika, New Zealand, Europa og Asien afklaring på, hvad og hvem Troels Bech vil være fremadrettet?\n- Stillingsbetegnelsen er sekundær, men det står klart for mig, at det at bygge noget op altid har været et drive for mig, og det kan man jo gøre i mange regi. Fodboldverdenen har meget at tilbyde, hvad angår fællesskab, men det har jeg også\n, at min familie har. At opbygge det her givende fællesskab med min kone og børn er noget af det, der står meget stærkt tilbage fra denne her rejse, siger Troels Bech, der af samme grund ser frem til at udbyde kurser og foredrag sammen med billedkunstner Nille Bech, når samfundet for alvor åbner igen.\nDet forhindrer ham dog ikke i at holde andre døre åbne. Som han kækt påpeger:\n- Jeg sagde engang, at vi må se, om det bliver Maersk eller Manchester United, der ringer først. Der er bare rigtig meget, der tyder på, at ingen af dem har mit nummer.\nEfter godt 35 år i dansk topfodbold trak Troels Bech stikket. Blandt andet for at undersøge sig selv i samspil med familien. Foto: Privat\nNår vi lukker os inde i vores små habitater, kommer de nemt til at blive enormt vigtige og nogle gange det eneste gyldige argument.\n, at hans nyfundne syn på tilværelsen vil gøre ham til en blødere fodboldtræner eller sportsdirektør, hvis han vender tilbage til topfodboldens maskinrum.\nDen absolutte fred, der ramte ham i de 14 dage på øen ud for Cambodjas fastland, hvor han ikke skulle andet end at sove, spise og være, satte sig i ham. Det afholder ham ikke fra at tage et nyt hektisk topjob i dansk fodbold, men perspektivet er ændret.\nFra at fodbold var 'verdens vigtigste ting', er fodbold nu blevet 'verdens vigtigste bi-ting', som han formulerer det.\nSkillevej uden GPS\nArbejdsindsatsen og dedikationen vil være den samme, men jordomrejsen har fået ham til at zoome ud og se fodboldverdenen – og tilværelsen som helhed – på det store lærred.\n- Når vi lukker os inde i vores små habitater, kommer de nemt til at blive enormt vigtige og nogle gange det eneste gyldige argument. Når man så holder op med at være tømrer, skolelærer eller fodboldtræner og får det hele lidt på afstand, går det op for én, at det måske var lige snæversynet nok. Det gælder nok særligt i fodboldverdenen, som er så enormt korttidsorienteret og fuld af følelser, forklarer Troels Bech, der gennem hele karrieren er braget afsted på fodboldens motorvej.\nNu står han ved en skillevej uden at have indstillet\n’en til en specifik destination.\n- Fordi fodboldverdenen er så engagerende og hele tiden handler om målsætninger og retninger, kan man godt få så meget skyklapper på, at man stirrer sig blind på enden af vejen. Så glemmer mange af os at nyde alle de her sideveje, der er så fulde af lys og giver så meget perspektiv, siger han.\n- Det her er et forsøg på lige at give mig lov til at gå rigtig langt ned ad sidevejen.\nSå er spørgsmålet, om du nogensinde rammer hovedvejen igen?\n- Ja, for man kan jo komme i tvivl, om den sidevej man går på måske burde have været hovedvejen hele tiden.”


Essensen af ledelse\nLedelse handler om at skabe tillid. Dette var blandt de budskaber, som kursusforløbet LAK – Ledelse af Arkitektonisk Kvalitet – formidlede allerklarest til arkitekt MAA og udviklingschef i Arkitektforeningen Dorte Sibast. Hun deltog på det allerførste forløb af LAK i foråret 2018.\n+45 30 85 90 06\n”For godt tre år siden tog jeg beslutningen om at træde ud af det traditionelle tegnestueliv, så jeg var spændt på, om jeg i en eller anden forstand var blevet ”hægtet af”, og om jeg passede ind på holdet.”\nArkitekt MAA Dorte Sibast er i dag ansat i Arkitektforeningen som udviklingschef. Inden da var hun ansat hos arkitektfirmaet C.F. Møller. Hun var den eneste af kursisterne, der ikke arbejdede på en tegnestue.\n”LAK fokuserer på, hvordan man skaber følgeskab og får ting til at ske gennem og sammen med andre. Det handlede om at skærpe kommunikationen omkring arkitekturens værdier. Det er en udfordring alle arkitekter sidder med, uanset om de er ansat på en tegnestue, i en kommune eller et helt tredje sted, så min bekymring blev gjort til skamme.”\nSom leder i Arkitektforeningen går en stor del af Dorte Sibasts arbejde også med at kommunikere med eksterne samarbejdspartnere. Her har LAK været med til at styrke hendes kommunikation omkring arkitektur og kvalitet.\n”Ledelse af arkitektonisk kvalitet handler i bund og grund om, at alle samarbejdspartnere skal være en del af den samlede løsning, selvom de har forskellige dagsordener. Det handler om at tage ansvar for sine egne overbevisninger og samtidig lytte og have en anerkendende tilgang til andres holdninger.” Man skal kunne sætte sig i de andres sted og forstå deres motiver i forhandlingerne, så løsningen på de andres problem også bliver en del af din løsning,” siger Dorte Sibast.\nArkitekt MAA, Dorte Sibast\nInden start har deltagerne en samtale med kursets gennemgående underviser, innovationskonsulent og erhvervspsykolog Thea Mikkelsen. For Dorte Sibast var denne samtale med til at skærpe fokus på egne forventninger og sætte nogle ord på, hvor hun var, og hvor hun gerne ville flytte sig hen undervejs i forløbet.\n”Styrkelsen af ens personlige lederskab fylder rigtig meget i forløbet. HOGAN profilværktøjet bruges som analyseredskab for at afdække din personlighed. Den giver et virkelig godt nedslag i, hvor du står lige nu og sætter fokus på dine styrker og udfordringer. Jeg blev opmærksom på nogle ting, jeg nok i virkeligheden godt vidste, men det hjalp meget at få tydeliggjort det på skrift.”\nFor Dorte Sibast er det vigtigt at understrege, at jo mere du går ind i forløbet og giver af dig selv, jo mere får du også igen.\n”I forløbet blotter man sig i en eller anden forstand. Det handler om at turde at vise sig sårbar, og hvis man tør det, får man virkelig meget igen. Faktisk handler kurset meget om at lære sine egne styrker og svagheder at kende for netop at kunne bruge det bedst muligt i processer og forhandlinger.”\nFra kursus til hverdag\nLAK er bygget op af fire moduler, der hver forholder sig til en central kompetence for den arkitektfaglige leder. Den samlede kursusrække strækker sig over 8 undervisningsdage fordelt på 4 moduler i løbet af 4 måneder. Derudover kommer et interview og en coaching på baggrund af en personlig lederprofil, som deltagerne tager online som en del af kurset.\nEn ting hun vælger at fremhæve, var den reflektionsøvelse, der er en del af modul 3.\n”Øvelsen gik ud på at fortælle om en af mine egne udfordringer for en mindre gruppe af holdet. De fik herefter mulighed for afklarende spørgsmål til problematikken, hvorefter de så vendte ryggen til mig og selv skulle diskutere en mulig løsning på min problemstilling. Jeg måtte kun lytte og noterede uden at deltage i samtalen.”\nDorte Sibast reflekterer videre:\n”Det er næsten banalt, men meget effektfuldt. Det var ret interessant at høre de andre diskutere min problemstilling og komme med løsninger, jeg ikke umiddelbart selv ville have overvejet. Det var virkelig lærerigt, og ligesom med mange andre øvelser fra kurset tænker jeg, at de let kan adapteres i en arbejdssammenhæng.”\nAt lede eller ikke lede\nLedelse af Arkitektonisk Kvalitet er for Dorte Sibast mange ting. At få folk til at lykkes med det, de er gode til. At finde et sprog omkring det intuitive og det mærkbare, som andre også forstår. At lytte og forstå sine samarbejdspartnere, at kende sig selv og sine egne prioriteringer.\nUdbyttet har været stort for Dorte Sibast, der ser en kæmpe force i, at LAK udbredes til andre end tegnestue-ansatte.\n”Jeg har fået rigtig meget ud af forløbet og måske allervigtigst: nye måder at skabe plads og gennemføre arkitektonisk kvalitet på. LAK henvender sig til en bred gruppe af arkitekter, fordi det netop handler om at skabe rammerne og rummet til at lade den arkitektoniske kvalitet udfolde sig.\nKurse hos Arkitektforeningen


'); } } }); } Pension: Sidste chance for at udnytte skattefordele før nytår\nDer kan stadig være en række gode grunde til at give din pensionsordning lidt opmærksomhed i ferien, skriver medlemsrådgiver Morten Dahl fra PensionDanmark. Foto: Bax Lindhardt/SP/Ritzau Scanpix\nPension: Sidste chance for at udnytte skattefordele før nytår\n19. dec 2019, 17:05\nMorten Dahl, medlemsrådgiver i PensionDanmark\nMellem jul og nytår udløber dine mulighed for at opnå skattefordele ved at indbetale ekstra på pensionsopsparingen. Overvej det i stedet for at lade pengene sumpe i banken eller at bruge dem på ekstra store julegaver, skriver medlemsrådgiver Morten Dahl fra PensionDanmark i årets sidste pensionsguide fra A4 Arbejdsliv.\nBlev 2019 endnu et år, hvor du ikke fik talt med dit pensionsselskab?\nI så fald er du ikke alene. Her på falderebet til det nye årti får du derfor et par gode pensionstip. Der kan nemlig stadig være en række gode grunde til at give din pensionsordning lidt opmærksomhed i juleferien.\nLÆS OGSÅ: Guide: Udskyd din pension og få flere penge i hånden\nHusk at udnytte skattefordele:\nHvis du vil nå at udnytte skattefordelene ved at indbetale ekstra på din pensionsopsparing i år, er det nu, du skal bryde isen og undersøge mulighederne.\nMellem jul og nytår udløber fristen nemlig, hvis du vil nå at indbetale ekstra og få fradrag, der forbedrer dine muligheder for at få penge tilbage i skat til foråret. Tjek med dit pensionsselskab, hvornår der er sidste frist. Hos flere selskaber er det den 27. december.\nFordele ved at indbetale ekstra:\nDu kan få skattefradrag ved ekstra indbetalinger på din pension.\nDu kan muligvis nedbringe din topskat, hvis du hører til dem, der betaler det.\nHusk at få rådgivning før du indbetaler:\nDu bør altid kontakte en rådgiver hos dit pensionsselskab, inden du beslutter, om du vil indbetale ekstra. Det er eksempelvis vigtigt, hvis du vil undgå at overskride de årlige beløbsgrænser for indbetaling med skattefradrag, der kan være knyttet til den enkelte type af ordning.\nDer gælder også særlige forhold for at udnytte fordelene ved ekstra indbetaling på en aldersopsparing. For eksempel, hvis du har en partner, der allerede er gået på folkepension eller førtidspension og derfor kan risikere modregning i de ydelser.\nHar du skiftet job?:\nJanuar er højsæson for at skifte job i Danmark, og hvis du selv er i gang med et jobskifte, kan det være en god anledning til at undersøge, om du kan flytte din pensionsopsparing til et billigere selskab.\nOfte åbner det nemlig et vindue på 36 måneder, hvor du kan flytte din opsparing og måske give dig selv en større pengegave, når du går på pension i stedet for at betale for meget i omkostninger til administration og investering af dine penge.\n2019 var et godt år med generelt høje afkast på danskernes pensionsopsparinger. De fleste eksperter er dog enige om, at vi i de kommende år skal vænne os til mere moderate afkast fra de penge, vi sætter ind på pensionsopsparingen. Derfor bliver det af endnu større betydning, hvad du betaler i omkostninger for at få dine penge investeret.\nHusk i øvrigt at holde øje med følgende, når du kommer ind i det nye år.\nLøber din eks med din opsparing?\nDin pensionsopsparing er ikke omfattet, hvis du har lavet et testamente. Hvis dine familieforhold har ændret sig, kan det derfor være en god idé at kontakte en rådgiver, så du ikke risikerer, at din eks løber med det hele, når du dør.\nEr du forsikret for lidt eller for meget?\nOfte hører der også forsikringer med til din pensionsordning. Har du stiftet familie for nylig? Eller er børnene i stedet flyttet hjemmefra? Uanset hvad, kan det være tid til at vurdere, om dine forsikringer svarer til dine behov for dækning.\nLÆS OGSÅ: Lars Werge: De lever af din pension\nDet kan også være, at du er forsikret for mere, end du aktuelt har behov for. Eller at du allerede har samme type forsikringer flere steder og derfor kan nøjes med at betale omkostninger det sted, hvor du får den ønskede dækning til den bedste pris.\nOg altså ikke bare i maven på grund af seriel overspisning i julen.\nJa, så har mange en sundhedsordning i forbindelse med deres pensionsopsparing. Det kan være, at du har adgang til gratis behandling hos en fysioterapeut eller en kiropraktor, hvis du vil tage en skade i opløbet, inden det ender med at gøre rigtig ondt og koste dig en sygemelding.


Pivovar Jihlava – Kajs Ølblog\nKategori: Pivovar Jihlava\nJezek, Pivovar Jihlava\nBlid og kraftig.\nNærværende tjekkiske pilsner blev købt i Torvehallerne, København, sammen Black Liquorice Stout – den lidt for smarte lakridsøl, der ikke formåede at imponere i forhold til, hvad den var blæst op til.\nHelt anderledes forholder det sig med dagens øl – en i grunden simpel pilsner, men fra pilsnerens oprindelige hjemstavn, Tjekkiet.\nFor det er imponerende, hvad tjekkerne kan med lidt vand, gær, humle og malt – her et relativt mørkt pilsnerbryg, hvilende et sted mellem dyborange og nøddebrunt, med hvidt, cremet skum, der klæber til glasset i tynde mosaikker. Duften er ren og ukompliceret af bitter og kraftig humle.\nDet er dog i smagen, at den store oplevelse indtræder. Det er en meget fyldig pilsner, med en tæt, bitter smag af lyst træ. Det kan lyde krast, og det ville det også være, hvis ikke fylden og det bløde vand ikke havde afrundet smagen, så den nærmest ruller masserende hen over tunge og smagsløg. Smagen er kraftig – og alligevel nærmest gemt i en boble, der kun tillader den behagelige del af en kras bitterhed at trænge igennem, og det på den blideste, blødeste og rareste måde, man kan forestille sig.\nOg det er da også dejligt med øl, der river og flår – helt afgjort! Men når øl kan være så bittert som denne, smage af så meget, besidde så megen fylde – og alligevel føles som nervøs velour mod den fineste silke rullet ind i det blødeste fløjl – så er det sgu imponerende alligevel!\nJeg læser p.t. Carsten Berthelsens bog “Ølrejsen” hvori det fremgår, at tjekkerne helst drikker øllet tappet fra fad, og at øl i flasker betragtes som et nødvendigt onde. Dette nødvendige onde gør det rigtig godt på flaske, og det ville glæde mig, om jeg kunne prøve den på fad engang, for så må der – hvis der er noget om tjekkernes snak om øllets bedre kvalitet på fad – virkelig være en oplevelse i vente.


Manager-Shoppen har alt det, der skal bruges til træning og kamp - Dansk Træner Union\nManager-Shoppen har taktiktavler i både størrelse A-4, A-5 og A-6. (Foto: Privat).\nAlle kender situationen fra en håndboldkamp, hvor en træner har bedt om time out. Kameraet har fokus på trænerens tavle med en håndboldbane, hvor krydser og boller markerer egne spillere og modstanderne. Der snakkes hurtigt, men med tavlen har spillerne forstået det.\nNår der skal skiftes en ny spiller ind i Superligaen, ser vi tit, at assistenttræneren lige giver de sidste dessiner til den nye spiller ved hjælp af en taktiktavle. Spilleren nikker ”ja”, for alt er forstået.\nSkal træneren bruge taktiktavlen i sin forklaring kan en A-4 størrelse i nogle tilfælde være for u-handy, så Manager-Shoppen har dem både i størrelse A-4, A-5 og A-6. Den sidste er i lommestørrelse.\nI omklædningsrummet inden kampen, hvor mange spillere er samlet, skal der større taktiktavler til og ofte er det – især på udebane – lidt svært at finde et egnet sted til placering, men så gør man bare som Christian Lønstrup i Hillerød og bestiller nogle ruller med flip over af papir med medfølgende tusher i forskellige farver. Et simpelt og velkendt hjælpemiddel i en computertid, men Hillerød ligger nummer 2 i 2. division!!\nI TTH gik det skidt for et hold i turneringen, og ovenikøbet var deres time-out kort forsvundet (måske stjålet?), så Anders Lindberg måtte levere et sæt nye time-out kort. Herefter begyndte holdet at vinde!!!\nOgså dommerne er kunder hos Manager-Shoppen, for her skal ur og fløjte være tip-top, da fokus i kampen ofte er hos dem.\nManager-Shoppen leverer varer til alle lige fra FCK og Brøndby til serie 4, fortæller Anders Lindberg, og alle skal have en vare, der lever op til deres ambitioner. Blandt andet derfor har han forbindelse til 2 tyske firmaer, 1 svensk firma, som leverer urene, 1 engelsk firma og et belgisk firma.\nDet sidstnævnte firma, som Anders Lindberg kun har haft forbindelse med et par år har specialiseret sig i all round sport med legeting for børn i klubber og skoler. Det kan i forbindelse med DBU’s satsning på børnefodbold være interessant for klubberne at kigge her, da der er mange redskaber, som kan bruges i introduktionen af fodbold og leg med børnene ind i fodboldverdenen. En bold kan være meget sjovere end bare en fodbold eller håndbold.\nKlubben skal jo også sørge for, at der er drikkedunke, flag til egne linjedommerne, anførerarmbind, kegler, toppe osv. og ret så vigtigt en kridtmaskine. Det findes i Manager-Shoppen.\n« Fra landsbyen Plejelt til Superligaen\nFra U-19 træner til træner i Lolland Falster Serien »


readingraindrops: "Ravkikkerten (Det Gyldne Kompas #3)" af Philip Pullman\n"Ravkikkerten (Det Gyldne Kompas #3)" af Philip Pullman\nTitel: Ravkikkerten (Det Gyldne Kompas #3) Forfatter: Philip Pullman Udgivelsesår: 2017 (org. 2000) Forlag: Gyldendal\nDette er tredje og sidste bog i den originale Det Gyldne Kompas trilogi. De to første bøger har jeg anmeldt her og her.\nJeg kan næsten ikke tro, at jeg er nået til vejs ende med Det Gyldne Kompas, som er en serie, der har hjemsøgt mig i flere år, som en klassiker jeg ville læse, men bare aldrig fik gjort. Af samme grund har jeg forsøgt at gemme bøgerne lidt og ikke læse dem for hurtigt, men nu kunne den ikke strækkes længere.\nFru Coulter holder Lyra og Pantalaimon fanget i en forgiftet søvn, og selv skjuler hun sig for Kirken, mens Will leder efter Lyra med hjælp fra englene.\nBogen her fortsætter både historie og skrivestil fra de forrige bøger, med den evigt aktuelle, filosofiske eftertænksomhed, som jeg så godt kan lide. Det er både utroligt interessant og fascinerende. Historien emmer af intelligens, visdom, undren, smukke beskrivelser og en imponerende fantasi, samtidig med, at den som altid er storslået, velskrevet og spændende. Jeg nød desuden de fine, litterære citater i starten af hvert kapitel.\nTemaer som natur vs. religion er endnu en gang fremtrædende og vidner om en stor kærlighed til naturen og en sund skepsis overfor kirken som institution.\nJeg kan godt lide de skiftende perspektiver, der tillader én at følge med lidt over det hele. Både Will og Lyra bliver klogere på sig selv og verden, ikke mindst deres egne evner, og de udvikler sig begge meget. De er altafgørende brikker i den magtkamp, der fortsat udspiller sig i verdenerne. Bogen giver samtidig et kærkomment gensyn med andre karakterer, heriblandt Serafina og ikke mindst Iorek.\nUniverset udvides yderligere og vi bliver præsenteret for endnu flere nye, fascinerende verdener, skabninger, filosofier og videnskabelige opfindelser. Verdensopbygningen i dette univers hører i hvert fald til blandt nogle af mest imponerende og gennemførte, jeg har læst. Det indeholder mange forskellige historiespor og karakterer, vi følger, som alle spiller hver deres skæbnesvangre rolle, og det kræver, at man holder tungen lige i munden, for at holde styr på det hele.\nDet er en meget alvorlig, til tider tung og svær børnebog, men ikke desto mindre er det en eventyrlig og vigtig fantasyfortælling, som tidløst behandler kampen mellem det gode og det onde. Der er masser af livsklogskab og lærdom, for karaktererne må hele tiden vælge mellem hvad der er rigtigt og forkert. Døden er et stort tema, sat sammen med religionsmyter, videnskab og spørgsmål herom, men den giver samtidig også sine egne bud på svar herpå.\nDenne er dog den af trilogiens bøger, der fangede mig mindst, selvom jeg havde forventet det modsatte i håbet om en grand finale, som desværre aldrig rigtigt kom for mig. Jeg mistede lidt interessen og orienteringen hen mod slutningen, for der kom aldrig helt den store, dramatiske afslutning og forklaring, som jeg havde håbet på. Men det virker nu alligevel meget i tråd med resten af de overliggende temaer, at man selv må i gang med at tolke, og på den måde afrundes historien jo alligevel, meget tro mod sig selv.\nIndsendt af Karina L. / readingraindrops kl. 10.32\nEtiketter: anmeldelse, anmeldereksemplar, boganmeldelse, Det gyldne kompas, fantasy, fire stjerner, Gyldendal, klassiker, Philip Pullman, Ravkikkerten


Landa: Jeg vil kæmpe for hvert sekund Felte... | Feltet.dk\n22. juli 2019 19:44Foto: Sirotti\nI 2017 var baskeren Mikel Landa sølle et sekund fra at komme på podiet i Tour de France. Det plager stadigvæk den 29-årige rytter.\nI dette års Tour de France har Movistar-rytteren kørt offensivt, ligesom man kender ham.\nMen Landa tabte ligesom Jakob Fuglsang værdifuld tid på 10. etape. Derfor er baskeren stadigvæk et godt stykke efter den førende rytter. Men den stærke rytter mener stadig at podiet er muligt og det fremhævede han i dag på dagens pressemøde, som det vigtigste mål.\n”Jeg tror at podiet er vigtigere end en etapesejr, og jeg vil kæmpe for hvert sekund,” siger Mikel Landa ifølge Cyclingnews.com.\nSelvom Movistar-rytteren er kendt for at angribe ligeså snart rytterne rammer bjergene, så har han kun engang tidligere været på podiet i en Grand Tour, det var han i 2015 i Giro d´Italia, da baskeren kørte for Team Astana.\nMikel Landa er på nuværende tidspunkt nummer syv i klassementet, men drømmer om at komme højere op.\n”Det bliver hårdt (At vinde løbet, red), men jeg vil prøve. Alt kan ske. Vi har set Julian Alaphilippe svækket og Geraint Thomas er ikke ligeså god som han har været. Pinot er stærk, men Touren er ikke over endnu,” lyder det videre fra Landa.\nMikel Landa ser det som en lille fordel, at han stadig har nogle minutter op til de forreste ryttere, det vil baskeren i hvert fald forsøge at udnytte.\n”Det betyder, at jeg kan gå i udbrud, og forsøge at hente noget af det tabte tid tilbage. Efter ikke at have været så heldig, føler jeg at jeg er kommet ind i en god stime med held,” slutter Landa.\nMikel Landa er nummer syv i klassementet 4:54 efter førende Julian Alaphilippe.\nNorsgaard i alvorligt uheld på træningstur »


Overfladeindustri tvunget til automation - Jern & Maskinindustrien\n29. marts 2019 08:05 | Af Simon Dinsen Hansen | Tip redaktionen om en historie\nHans Henrik Moldow er medindehaver af 3D-koncernen, som rummer både Greiff og 3D System. Han vurderer, at der er brug for mere automationen i overfladeindustrien herhjemme, hvis vi skal holde opgaverne på danske hænder. Foto/Simon Dinsen Hansen.\n- Automation er helt afgørende, hvis industrien skal overleve i Danmark.\nSådan siger Hans Henrik Moldow, som sammen med Thomas Petersen er indehaver af D3-koncernen, der blandt andet rummer virksomhederne Greiff og D3 System.\nD3 System har base i Herlev, mens Greiff har base i Sverige og bygger færdige anlæg til både vådlakering og pulver. D3 System producerer og sælger to typer flokerings- og separationsanlæg samt en stribe forskellige filtre til overfladebehandlere.\nJern & Maskinindustrien møder Hans Henrik Moldow til messen Scandinavian Coating i Øksnehallen, hvor D3 System er med på udstillersiden.\nVirksomheden sælger langt de fleste af de store overfladeanlæg til kunder i den svenske industri, og helt overordnet ærgrer det Hans Henrik Moldow, at rigtig meget industri er forsvundet ud af Danmark de seneste år.\n- Industrien er skubbet lidt ud af Danmark, og eksempelvis har træindustrien stort set flyttet produktionen væk, men havde vi investeret i ny teknologi for år tilbage, så havde vi også haft de her virksomheder i Danmark i dag, vurderer han.\nD3 System og Greiff har i dag 30 ansatte, og Hans Henrik Moldow er overbevist om, at der også i fremtiden vil være kunder at betjene i Danmark. Men det kræver, at branchen sætter farten op i retning mod robotter og automation.\n- Det positive er, at der er stadig produceres og lakeres i Danmark, og der er bestemt nogen, som gør det rigtig godt, men vi skal have gang i automationen, siger Hans Henrik Moldow.\nHans Henrik Moldow er selv nærmest vokset ind i overfladeindustrien.\nFamilien startede virksomheden Moldow op i 1921 og solgte det i 1992. Året efter i 1993 startede Hans Henrik Moldow D3 System med to partnere. Han er ligeledes medlem af styregruppen bag Scandinavian Coating.\n- Jeg synes, messen fungerer rigtig godt, og den ligger godt her i Øksnehallen, siger han med henvisning til, at overflademessen i år blev afholdt for anden gang i træk i København.


Få noget der holder, få et ståltag – Elverdamskroen\nFå noget der holder, få et ståltag\nHvis man skal i gang med at skifte tag. Så er der forskellige former for materialer, man kan vælge imellem. Det kunne for eksempel være det Ståltag, som man kan finde her. For her er der rig mulighed for at få et tag, som kan holde til det skiftende vejr, som vi har herhjemme. Som er nemt at holde ved lige. Og som derfor heller ikke koster en formue. For det er mange gange en udfordring, når man skal købe nyt tag. At det er så dyrt, at det dårligt er til at betale. Men derfor er det, at man skal kigge efter et decra tag, næste gang man skal ud for at kigge på det.\nHvis man også gerne vil have de bedste til at lave det for sig. Så kan man vælge at bruge dette tagfirma på fyn, som man finder via linket her i denne artikel. For her får man nogle professionelle, som har styr på hvad de laver. Som vil kunne give en det, som man har brug for at vide. Som derfor også kan vejlede en i forhold til at finde det rigtige tag. Om det så er et ståltag, eller en af de andre produkter, som man også kan finde inde på hjemmesiden. Så kan man være sikker på, at det er den helt rigtige løsning, man ender med.\nKunne man tænke sig at se nærmere på denne løsning allerede med det samme. Så kan man bruge linket, som man finder øverst i denne artikel. Med det kommer man nemlig direkte videre til den hjemmeside, hvor man finder alt, hvad man har brug for at vide. Her kan man også finde kontaktoplysninger, så man kan komme videre i processen. Det skal altså være, hvis der er mere, som man gerne vil vide noget omkring. Eller hvis man har brug for at tage kontakt til virksomheden, så man kan komme i gang med at finde det tag, som man gerne vil have. Så for at gøre det nemt for sig selv, skal man klikke her.\nPrev post Derfor skal du skifte til KlimaEnergi solceller\nNext post Find brusekabine fra Wellmore A/S


Krukke – Biot\nImposant og eftertragtet stor velholdt antik fransk lertøjskrukke fra før år 1900.\nKrukken er et unikt stykke håndlavet keramisk håndværk og fremstillet i den hyggelige sydfranske by Biot, der ligger mellem Nice og Cannes. Byen Biot har gennem århundrede haft tradition for at producerer lertøjskrukke og keramik, som er kendetegnet ved deres karakteristiske charmerende gullige glasur.\nBiotkrukker er kendetegnet ved at være glaseret indvendigt og omkring åbningen udvendigt, for at forhindre insekter i at kunne kravle op over kanten. Krukkerne blev typisk anvendt til olivenolie og eksporteret rundt langs hele Middelhavet.\nKrukken vil gøre sig flot udenfor, i have- eller udestue eller i boligen, da den uden tvivl vil vække opsigt og give stemning og se skøn ud indendørs som dekorationsobjekt med sit elegante udseende.\nMål: H 82 x DIA 55 cm Varenummer: 82_132310\nNye varer i Havekrukker


Stine Bramsens lille søn faldt ud af vindue: Her er hendes første ord - MX.dk\nAf Anders Malling Beck - 22/05-16 21:30\nStine Bramsens lille søn faldt ud af vindue: Her er hendes første ord\nSangerinden Stine Bramsen takker for de mange hilsner, hun har fået efter sønnens tragiske ulykke.\nBillede af sangerinden Stine Bramsen.\nSangerinden Stine Bramsen skulle i går aftes have givet koncert i Svendborg, men få minutter før koncertstarten måtte hun aflyse, fordi hendes søn Alfred på cirka et år og otte måneder, som var med sin mor, faldt ud af et vindue backstage fra 1. sals højde, fortæller eb.dk.\nSiden den tragiske ulykke er det strømmet ind med støtteerklæringer og hilsner på de sociale medier.\nHer søndag aften svarede Stine Bramsen så de mange, der har skrevet til hende.\n- Tak for alle hilsnerne, skriver Stine Bramsen på sin Instagram, hvor hun har lagt et billede op fra hospitalet af sin søns fødder.\nDu kan se billedet ved at klikke HER.\nDa ulykken indtraf fik Stine Bramsen sammen med sin mand Kasper Adsbøl kørt deres søn på Odense Universitetshospital, hvor han blev indlagt på intensiv afdeling.\nLÆS OGSÅ: Grøn Koncert er klar med to nye topnavne\nLÆS OGSÅ: Kendt dansk sanger er blevet mor\nLÆS OGSÅ: Stine Bramsen: - Ret fedt at være nervøs igen


I sparekassen vælger du selv. Læs om dine muligheder nedenfor, og kontakt din lokale filial eller rådgiver, hvis du gerne vil vide mere.\nMed en investeringsafftale i sparekassen overlader du dine investeringer i trygge hænder hos vores investeringsspecialister. Så slipper du for at følge og tage stilling til eksempelvis markedsudviklingen.\nKontakt din lokale sparekasse for mere information, så hjælper vi dig godt i gang.\nEn pensionspulje kan oprettes allerede fra første indskud på pensiosnordningen og er særlig fordelagtig for mindre pensionsordninger.\nDin rådgiver hjælper dig med at finde den pulje, der passer bedst til din tidshorisont og din risikoprofil.\nNår I har fundet den rigtige investeringsstrategi for dig, knyttes der en pulje til din pensionsopsparing. I praksis er en pulje en konto, hvor indestående forrentes ud fra de bagvedliggende investeringer i den valgte pulje. Afkastet opgøres og afregnes årligt.\nDu betaler et årligt puljegebyr, der afhænger af det beløb, du har investeret i puljepension.\nLæs mere om pensionspuljer på www.lokalpuljepension.dk\nVi tager højde for dine ønsker, behov, risikoprofil og tidshorisint\nEn obligation er i princippet et lån til dem, der udsteder obligationen. Som modydelse for lånet betaler udstederen en rente. .\nAktiekonto - Nordeuropæiske aktier (udløb 30. november 2016)\nAktiekonto - Nordeuropæiske aktier - kursudvikling (udløb 30. november 2016)


Offentlige chefer skal kunne miste bonussen - Avisen.dk\nOffentlige chefer skal kunne miste bonussen\nGyldne håndtryk til offentlige chefer bør reguleres i forhold til fyringsgrunden, mener ekspert.\nTopchefer i offentlige virksomheder går hjem med større og større million-godtgørelser, når de bliver fyret.\nDSB-direktør Søren Eriksen fik 10 millioner kroner, mens DRs tidligere generaldirektør Kenneth Plummer fik et gyldent håndtryk på seks mio. kroner. Faktisk har DR på fem år brugt 75 millioner kroner på at fyre chefer.\nDe store beløb forarger almindelige borgere, for det er dine og mine skattekroner, der bliver brugt. Derfor bør klausulerne i de offentlige chefers kontrakter udpensles mere, så cheferne mister det gyldne håndtryk, hvis de forvaltet deres job dårligt.\nDet siger professor Anders Drejer fra Ålborg Universitet.\n"Man kan fx gøre godtgørelsen situationsafhængig, så den ikke kommer til udbetaling, hvis man har overtrådt loven eller har taget af kassen. Det kan man gøre lovmæssigt, eller bestyrelserne kan selv skrive det ind i kontrakterne," siger Anders Drejer til Newspaq.\nLovbrud kan for eksempel være, hvis man lækker fortrolige oplysninger eller ikke overholder forvaltningsloven.\nDSBs fyrede topchef Søren Eriksen er netop blevet renset for mistanken om at have udbetalt ulovlig statsstøtte, og derfor har han fortjent sit gyldne håndtryk, siger Anders Drejer. Men ellers havde bestyrelsen en mulighed for ikke at udbetale bonussen.\n"Når nu DSB skal ansætte sin næste topchef, kan man bestemme de omstændigheder, under hvilke en fratrædelsesordning ikke kan udbetales - altså hvis der har været tale om dårlig forvaltning eller decideret lovbrud," siger Anders Drejer.\nAnders Drejer erkender, at der vil opstå en masse gråzone-tilfælde, hvor den fyrede chef og hans bestyrelse bliver uenige om, hvilke klausuler i kontrakten, der gælder. Men det vil tvinge bestyrelserne til at fortælle åbent, hvorfor en chef bliver fyret.\n"Så har de måske en forklaring, som hr og fru Danmark kan forstå, og den forargelse som nogle af os føler, når en chef går fra et dårligt ledet job med en stor bonus, kan så blive lidt mindre, fordi vi ved, hvad der er foregået," siger Anders Drejer.


» Hvordan finder DU inspiration? - Tjen penge på nettet i din fritid\nBy Henrik V Blunck on december 9th, 2008\nNyligt hjemkommet fra en udvidet weekend i Berlin så høstede vi en del inspiration. Til dels inspiration fra at se hvordan det gamle DDR ser ud knap 20 år efter Murens fald, men også fordi vi nu har fået syn for sagen. Vi har tidligere kørt gennem Tyskland da vi første gang kørte til Frankrig i 2006, men dér så vi kun motorvejene og det vestlige Tyskland.\nInspirationen kom fra at se hvordan de kæmper for at genopbygge landet, og så se den elendighed som nogle dele af byen bærer præg af. Det inspirerende er nemlig INDSTILLINGEN hos den almindelige Berlin-borger. Han/hun går ikke så meget op i farven på facaden på sin egen opgang, men gør til gengæld en del ud af sig selv. Berlinerne synes generelt at være meget velsoignerede, og selvom alle generaliseringer indeholder sine farlige elementer, så er det rart at se en befolkning der blomstrer. Også selvom mange af dem bestemt ikke har fået samme rettigheder endnu som deres vestlige brødre. Arbejdstiden er længere, men til gengæld oplevede vi også familiehyggen i butikken. Når familien åbenbart havde integreret familie- og arbejdslivet…\nMange af de ting som de bød sig selv ville aldrig være blevet accepteret herhjemme, og det vakte i særdeles høj grad til eftertanke da vi ofte tager ganske mange ting for givet uden at være taknemmelige for de ting vi har opnået. Vi har så ufatteligt mange ting at være glade for, og for at blive endnu mere effektive til at bruge vores talenter kræver det at vi ændrer vores livsindstilling. Ganske som spørgsmålet om at tjene penge online. Det kan SAGTENS lade sig gøre, men dels må vi alle investere tid og energi, men vi må også erkende, at succes OPBYGGES — det er ikke noget der kommer flyvende ned fra himmelen som sagnet om Dannebrog.\nHusk derfor at finde inspiration hvor du færdes, og kom gerne med dine bud på hvordan DU bliver inspireret.\n← Find dine stærke sider\nFik du noget ud af den seneste post? →


Jorcks Passage - Brandpartier bevarer arkitekturens oprindelige udtryk\nJorcks Passage København\nJorcks Passage ∙ Vilhelm Dahlerup\nFortiden fortsætter ind i fremtiden, når brandpartier bevarer arkitekturens oprindelige udtryk\nBrandpartierne består af ni elementer i seks forskellige størrelser, hvoraf de største måler 2,0 x 2,7 meter. Brandpartierne er fremstillet med rammer i massivt, malet fyrretræ. Rammernes udvendige side er mørk, mens den indvendige er lys, fuldstændigt som i de oprindelige vinduespartier. Den eneste forskel er, at de nye brandpartier efterlever nutidens brandkrav. Således er nogle lavet som BD60, mens andre er BD30.\nAlt speciallaves for at integrere både form og funktion


👍 Podręcznik perfekt oplysning\nГлавная → Decoterapia → Podręcznik perfekt oplysning\nIkke det Samme behöver du Lys til w det til Laese madlavning eller paplaniny. Belysning har MEGET sam koniec blot w Byde på Ved na lade jest mørkets frembrud eller i mørke rum er stoję til w Skabe stemning og meget livet lettere Gore. Direkte på Lys arbejdsområder, belysning, Skåber følelsen af der afslapning, læselamper ... Opdag hemmelighederne dla belysning loungeområder gennem na gå hele Huset.\nStuen ET Lys i hver strefa\nPå sofaen: Begoña Susaeta skal være til indvendige belysning spinkel, przez co Skabe w behagelig og varm atmosfære. Du får og med gulvlamper desktop skærm PA 12 W.\nPrzez co TV SE: Det er bedst torba na belyse væggen TV (der er serii baggrundsbelyst): DERMed lysstyrken skærmen på er ikke er kompenseret og Udsigten træthed. Hvis du tænder w bordlampe, pleje, der ikke på afspejles skærmen.\nDet læseområdet: Det kombinerer omgivende Lys i punkt Med Med direkte Justerbar Fokus og hvid Eller Blå Lys (pA Gul øjnene). 8 W pære ER tilstrækkelig (7 Hvis W LED).\nI køkkenet køkkenbordet lys\nMadlavning: Du skal undgå skygger, SA er det vigtigt belyse bordplade. Od anbefaler Osram lampa LED w installere pod overskabe. Bedre, Hvis formularz fluorescerende er er SA w lyset homogen i hele arbejdsområdet.\nNaturligt Lys: Vælg pærer Med hoj farvegengivelse indeks (F IRC 80, w kode pa EMBALLAGEN pærer af) Fordi Bedre reproducere naturligt Lys og ikke ændrer Farven pa szału.\nNa finde og gemme: Når du vælger køkkenet samlet Lys, er den bedste Løsning forsænket projektører, fordelt nad Loftet, som dawca w Generel niech se NOK til w Uden Skabe, hylder og skuffer problemer.\nVed siden af Sengen: w styrbar lys\nLyser Seng: Arkitekten Ignacio Lucini Rades til w installere w væglampe og med fleksibel styrbare ramieniu især hvis du kan lide na Laese i Sengen. Udstyre den Med Eller energibesparende pære lysdioder 7W Og i skabet instalatora w halogenpære SKAB og til hvert narządów Placer den væk omkring 20 cm. Så du kan det Toj, du har gemt glat.\nI badeværelset: som Sollys\nBadeværelset har most przez co Staerk Almèn belysning specifikke og lys í og Bruser WC. Den er nemmeste co mają pl Kontakt dla typu hver Lys.\nProjektører på Loftet: Sikrer du med DEM, kącik przy overordnede badeværelse tilstrækkelig er Lys. Spil på og hvide Lavt strømforbrug, Łyse og homogen, der ikke Skåber Kontraster Lys. Toiletter hvis et er i Separat rum, OGSA med dem oplyse projektører strych.\nPå hver side af spejlet: er det-klasy bedst w belyse spejl begge uznają za (Hvis lyset kommer ovenfra, Skabe skygger i ansigtet). Hvidt Lys er den mest Ligner Sollys, og du reflekterer nærmere i spejlet. Vandområdet. Brüser LAV og Lys badekar kræver, forsænket LAV spænding, vandtæt LED Eller i Loftet gulvet.\nVed bordet: Du behöver ikke blænde\nDen ideelle afstand: Od Philips rådgive hængende lampa omkring 75 cm fra bordet, aż den Rigtige afstand belyse Uden god mad na blænde spisende gæster. Przez co undgå Dette, mange lamper omfatter w værelse dyfuzor intern strych, der dækker pærer. Lysets spisestuen ER ı KRAFT nødvendig 14 W / m2.\nStørrelsen betyder noget: Lampe tilpasses størrelsen og bordet forma af. W cirkulær Armatur tjene vil til dig Eller na Rund firkantet bord. Hvis det er en meget lang Tabel, Kan du BRUGE Flere Lamper til w undgå w efterlade i skyggeområder.\nPERFEKT BELYSNING MANUEL\nI passager: Lys punkt\nI Hallen: Simpelthen indirekte Lys der dawcę til Värme indrejse, såsom w bordlampe på en Kommode.\nI korridoren: Du har flere muligheder. Du kan der belyser installere VAEG sconces Loftet, justerbare forsænkede reflektory ı Loftet (ideel, Hvis du har-klasy Billeder væggen) Lamper hængende Eller hvis Loftet er meget hoj (En hver og PL halv m).\nintelligente Lys: Drążącego Interiør graciøse den stiplede LED indlejret i bundvæggen, i par cm jorden FRA hvilket Lys abs detektering bevægelse alene.\nDen regel gyldne Typer af tre Lys Skåber\nlys ❊ Generel\nEthvert i huset har most na rum w Staerk lys Almen, ensartet, skyggeløse Gor der det hele muligt na rummet jest. Den bedste w FA det er wykonane w installere projektører ved på Loftet "Bade" hele opholdet.\n❊ omgivende lys\nDet er det, Der dawcą Värme ophold og Hyggelig Gor. Tabel lamper eller stående, lysdæmpere er med til w fremhæve perfekte hjørner eller af huset MØBLER Beton, Skabe Kontraster og Dawca dybde af sam fornemmelse.\nEr direkte Lys Meget Rettet modyfikacji i bestemt Punkt, w udføres hvor specifik aktivitet, enten Laese Eller forberede szału. Er også badetøj Punkt Lys og der belyser z Lommer rejse Billeder af, der er i installeret Gänge.\n10 nøgler til et perfekt vajillero\nManual of perfekt opplysning\n몇 가지 재료와 조리법


Mobil plantevæg til afskærmning på kontoret | Plantevæg på hjul\nMobil plantevæg til afskærmning på kontoret\nDen mobile plantevæg\nVi har udviklet en mobil plantevæg baseret på løsningen og plantekassetterne fra Natural Greenwalls.\nDen mobile plantevæg kræver hverken strøm, vandtilslutning eller afløb, derimod kan den vandes af en mobil vandvogn, som sammen med det unikke vandingssystem sikrer, at alle planter altid får den rette mængde vand.\nI alt er der 84 planter i, som alle er med til at give et bedre indeklima. Du kan se de 12 plantetyper, som er mulige at sætte i væggen, ved at klikke på ikonet herunder.\nGrønne rumdelere til kontoret\nMobil plantevæg dimensioner og mål\nVores mobile plantevægge indeholder som udgangspunkt 42 planter på hver side og er forsynet med integrerede hjul, som gør den nem at flytte. En mobil plantevæg er flot, smart og meget praktisk.\nFarver på rammen\nVores mobile plantevægge er som standard hvide eller antrazit grå (RAL 7016)\nMen hvis du ønsker det, kan en mobil plantevæg leveres i alle RAL farver. Vi laver også special designs, hvis dette ønskes.\nHvorfor vælge en mobil plantevæg?\nVores mobile plantevæg er en professionel løsning. Den er produceret 100% i Danmark af bæredygtige materialer, det er 100% vandtæt og vi giver en evighedsgaranti på både planter og systemet, hvis I vælger en serviceaftale.\nDen er nem at flytte rundt takket være de skjulte hjul. Derudover har den også 42 planter på hver side og kræver ingen afløb eller tilslutning til vand. Til gengæld er vores mobile plantevægge både støjabsorberende og forbedrer indeklimaet. Til gavn og glæde for både medarbejdernes velvære og trivsel. Du kan læse mere om alle fordelene ved at få planter på kontoret her.\nDen ideelle mobile afskærmning\nHar I brug for at opdele kontorområder, gangarealer eller andet, så er en mobil plantevæg den ideelle måde at afskærme på. Som løsning er den ikke blot dekorativ og levende, men planterne påvirker også arbejdsmiljøet positivt ved at være støjdæmpende og øge luftfugtigheden.\nVores mobile plantevægge er:\nMere om mobil plantevæg?\nEr du blevet inspireret, eller vil du vide mere, så skal du endelig kontakte en af vores indretningskonsulenter.\nDe kan rådgive dig om muligheder og priser, ligesom de også kan give dig adgang til at se en af de mange plantevægge, vi allerede har leveret rundt om i landet.


Ældrerådet håber på mere synlighed med ny hjemmeside | fyens.dk\nDet har været vigtigt for Kurt Kjerumgaard, at udseende på den nye hjemmeside med det samme signalerede Odense. Derfor er der billeder fra velkendte steder i byen som forside, fortæller han.\n27 maj 2019 kl. 12:01\nDet har kostet en del anstrengelser at komme i luften med Odense Ældreråds nye hjemmeside. Det kan PR-tovholder i rådet, Kurt Kjerumgaard skrive under på.\nHan har sammen med de andre medlemmer af PR-udvalget haft ansvaret for, at Ældrerådet have sin egen hjemmeside og ikke kun var til stede på internettet på et site under kommunens store domæne.\nPå www.ældrerådet.dk er det nu muligt at følge med i Ældrerådets arbejde og kontakte medlemmerne i de syv forskellige underudvalg, som rådet har delt sig ind i.\n- Vi håber, at hjemmesiden i højere grad vil få folk til at interessere sig for vores arbejde. På den ny hjemmeside vil man kunne læse alle referater, høringssvar og nyheder, som vi selv skriver, når der er noget nyt. Det er også meningen, at de læserbreve, som rådets medlemmer skriver fra tid til anden vil være at læse på siden, fortæller Kurt Kjerumgaard.\nDet har været en lang og besværlig proces at få hjemmesiden i luften, oplyser han.\nÆldrerådet var uheldig at entrere med et firma, som lukkede uden at have gjort andet end at skaffe domænenavnet www.ældrerådetodense.dk. Det betød både, at Ældrerådet mistede sine forudbetalt 25.000 kroner til firmaet, og at domænenavne i første omgang var låst af samme firma.\n- Og vi kunne ikke rigtig komme videre, før det kom på plads, siger Kjerumgaard.\nHan glæder sig dog over, at problemerne blev løst med hjælp fra gode folk i kommunen, og han glæder sig særligt over, at en frivillig pensionist, Kåre Olsen, har indvilget i at være webmaster.\n- Det betyder, at vi sender ham, det vi gerne vil have på siden, og så sørger han for at lægge det på, lyder det fra Kurt Kjerumgaard.\nDen nye hjemmeside findes både på www.ældrerådetodense.dk og på www.aeldreraadetodense.dk


DMA-aftale: DJ fik forhandlet 3,6 procent hjem\nForside › Nyhed › DMA-aftale: DJ fik forhandlet 3,6 procent hjem\n13. mar 2017 09:21 Johanne Luise Boesdal\nDansk Journalistforbund (DJ) og Dansk Mediers Arbejdsgiverforening (DMA) er blevet enige om en regulering, hvor der i hvert af de tre kommende overenskomster er en samlet ramme på 3,6 procent fordelt med 1,2 procent pr år - kombineret med en mulighed for at forhandle sig til mere i det tredje år.\nJakob Carlsen Medarbejdere på en række dagblade - som for eksempel her på Berlingske - har fået ny overenskomst.\nFind alle artikler om DMA-forhandlinger 2017\nI 2017 og 2018 forhøjes grundlønnen/skalalønnen med 275 kroner månedligt. Genetillæggene forhøjes med 1,6 procent. De resterende penge, for at nå op på 1,2 procent, gives på de personlige tillæg. Halvdelen af beløbet gives til alle ansatte, mens ledelsen kan fordele den anden halvdel.\nI 2019 er der de samme beløb, men her er der intet til ledelsens fordeling, og alle pengene tildeles det enkelte medlem. Dertil kommer der for tillidsrepræsentanterne en mulighed for at forhandle om yderligere forhøjelse, hvor både beløb og fordeling er til forhandling. Det betyder, at der i de kommende tre år er tale om en åben model.\nSet over tre år betyder fordelingen af de personlige tillæg, at pengene som udgangspunkt fordeles i forholdene 2:1 i medarbejdernes favør. Der er udarbejdet et protokollat, hvor parterne fikserer forhøjelserne på de personlige tillæg på hver enkelt overenskomst.\nForhandlingschef i DJ Claus Iwersen siger om resultatet:\n”Samlet er rammen nok lavere end det, som forskellige prognoser forudser for det øvrige arbejdsmarked i de kommende tre år, men mediehusene med aviserne som kerneprodukt står stadigvæk overfor en særlig udfordring i forhold til deres forretningsmodel. Derfor har vi indgået et ansvarligt forlig, hvor den største del af lønudviklingen er på plads, og vi ikke skal høre på, at overenskomsterne står i vejen for udvikling og stigende indtægter. Med det her forlig kan arbejdsgiverne bruge deres kræfter på, at få deres forretninger op at køre.”\nClaus Iwersen fastslår, at selvom DJ kunne have ønsket sig en langt større ramme, er han tilfreds med, at det er lykkedes at sikre den enkelte medarbejder en stor del af lønreguleringen, hvor alle vil få 875 kroner i grundlønsreguleringen. Hvis der dertil årligt kommer 175 kroner oveni på de personlige tillæg, vil den enkelte være sikret 350 kroner, mens arbejdsgiveren kun kan fordele 175 kroner i hele perioden.\n”At arbejdsgiverne gik med til aftalen er udtryk for, at de har lyttet til vores argumenter om, at den enkelte skal kunne mærke, at de anerkender indsatsen", siger Claus Iwersen og fortsætter:\n"Jeg håber, det vil gå så godt for mediehusene, at der i overenskomstens sidste år (2019-2020) vil være basis for forhandlinger om yderligere reguleringer af de personlige tillæg. Medarbejderne forventer, at de bliver honoreret for den kæmpe indsats, som de leverer i den igangværende omstillingsproces.”\nNyt genetillæg på Berlingske\nPå Berlingske indføres der, efter et krav fra DJ, et nyt genetillægssystem. Hidtil fik medarbejderne genetillæg udbetalt alt efter, hvornår på aftenen deres vagt stopper. Fremover vil der være betaling for hver påbegyndt time i genetidsperioden. Derudover ændres der også markant i arbejdstidsreglerne, hvor der indføres en månedsnorm, så overarbejde ikke længere skal gøres op efter en uge.\n”Det giver arbejdsgiverne en store fleksibilitet og mulighed for at undgå, at spidsbelastninger bliver decideret overarbejde. Til gengæld fikseres den korteste vagtlængde på 6 timer. Det betyder, at kolleger med meget arbejde indenfor de genetillægsbestemte aftenperioder kun behøver at arbejde i en fredags-uge”, siger Claus Iwersen.\nFor arbejde mellem kl. 01.00 og 06.00 indføres et genetillæg på 200 kr. pr. time, og maksimalt 551 kr. pr. vagt.\nVejledende afstemning nødvendig på Jyllands Posten\nDer har undervejs været særskilte forhandlingsmøder om overenskomsterne for henholdsvis Berlingske og Jyllands Posten. Jyllands Postens tillidsrepræsentanter sikrer sig opbakning fra medarbejderstaben ved en vejledende afstemning på arbejdspladsen. Afstemningens resultat afventes stadig, men også der handler aftalen om tilrettelæggelse af arbejdet.\nMedarbejdere på JP stemte ja til ny overenskomst\nDMA-aftalen i store træk:\nFire ugers norm\nAfspadseringsfaktor 1:2 bliver 1:1½\nDer indføres et transparent registreringssystem af tid, afspadsering og vagter\nVagtplaner skal foreligge fire uger før ikrafttræden\nI vagtplanen må der over- og under vagtsættes med 7,4 timer\nEn arbejdsdag er minimum 7,4 timer\nHalvdelen af opsparet afspadsering udbetales på medarbejderens anmodning. Alternativt kan medarbejderen placere halvdelen af sit overarbejde\nJyllands Posten kan kun placere afspadsering som hele fridage\nIndføring af et tillæg på 1000 kroner ved indkald til en ekstra vagt med mindre end 24 timers varsel\nRegler for arbejdstid ved reportagerejser i udlandet.\nDerudover indeholder forliget forskellige andre ting. Som for eksempel forhøjelse af genetillægget for arbejde mellem klokken 00-06 fra knap 90 kroner til 150 kroner.\nBlandt andre ændringer i overenskomsten bør nævnes indføring af en projektlønsaftale, som den enkelte medarbejder kan indgå med arbejdsgiveren ved større opgaver. Den går ud på, at man i en periode på maksimalt seks måneder arbejder med en dispensation på arbejdstidsreglerne - som for eksempel uden øvre arbejdstid.\nDen samlede DMA-aftale blev sendt til urafstemning hos alle berørte medlemmer. Afstemningen bliver på grund af Danske Mediers Arbejdsgiverforeningens medlemskab af Dansk Arbejdsgiverforening (DA) en del af den samlede afstemning om overenskomsterne på det private arbejdsmarked mellem DA og LO-forbundene. Her er alle forhandlinger endnu ikke afsluttet, så urafstemningen forventes først at blive gennemført i slutningen af marts eller starten af april.\nBaggrund: Fra krav til resultat\nTirsdag, den 6. december mødtes repræsentanter for DJ og DMA første gang for at forhandle den overenskomst, der regulerer løn- og arbejdsvilkår for cirka 2000 journalister på dagbladsområdet.\nHovedkravene fra DJ var en indsats for bedre arbejdsmiljø, en freelance-aftale, bedre genetidsordninger og generelle lønkrav. Arbejdsgiverne pegede på daværende tidspunkt ikke overraskende på ønsker om større fleksibilitet, øget tilstedeværelse på redaktionerne og øget hensyntagen til mediernes generelle krise. Der blev fra arbejdsgiverne opfordret til at tænke i ”tidssvarende” overenskomster og en udgiftsneutral samlet løsning.\nTil forhandlingsforløbet siger Claus Iwersen i dag:\n”Vi kom desværre ikke igennem med noget på vores krav om bedre forhold for freelancere, selvom vores oplæg var en udgiftsneutral løsning, og vores krav mere handlede om at få mere styr på rammerne.\nHan ærgrer sig over, at arbejdsgiverne ikke ville være med til at forbedre forholdene for en stor del af redaktionernes leverandører.\n"Vi løber desværre gang på gang ind i en stærk ideologisk modstand mod at forholde sig til freelancere, selvom de er en helt almindelig del af mediehusenes hverdag.”\nClaus Iwersen udtrykker samme skuffelse i forhold til arbejdsmiljøet, hvor hovedkravene gik på, at give tillidsrepræsentanterne en mere markant rolle, især når det handler om at forebygge stress-relaterede sygdomme.\n”Det kan jo undre, at den slags overhovedet skal blive til overenskomststof, men det grunder i, at tillidsrepræsentanterne fortsat ikke føler, at mulighederne i virksomhederne udnyttes fuldt ud. Især fordi tillidsrepræsentanternes potentiale i det henseende ikke udnyttes”, siger Claus Iwersen og tilføjer:\n”Til gengæld fik vi afværget en række krav om endnu mere fleksible måder at tilrettelægge arbejdet på. Krav, som efter vores opfattelse ville have indeholdt en stærk risiko for kraftige forringelser af arbejdsmiljøet.”\nFå en status på praktikantaftalen og næstformand i DJ Tine Johansens forklaring på, hvorfor aftalen er blevet udskudt.\nman, 03/13/2017 - 09:57\nJeg har lovet at tjekke op på, hvad status er i forhold til en ny praktikantaftale. Min arbejdsgiver siger, at der muligvis vil komme en lønstigning?\ntor, 03/16/2017 - 10:37\nSom svar til Jeg har lovet at tjekke op… af Anders Kjøller\nHej Anders - praktikaftalen er udskudt til august: https://journalistforbundet.dk/nyhed/praktikantaftalen-udskydes-til-august Mvh Bo


Matilda Spisebordssæt Hvid 180 6 Jenny Stole - Trademax\nMatilda er et spisebordssæt med en flot stil af høj kvalitet. Et vintage inspireret spisebordssæt hvor du kan imponere ved alle middage. Jenny Vintage stolene er klædte i et smukt, beige stof med luksuriøse detaljer som f.eks. en ryg med knapper og ben med en antik-lignende bejdse. Bordet har et klassisk skandinavisk design, der fuldender sættet.


Kolding tog første stik - Avisen.dk\nKolding tog første stik\nKolding vandt det første semifinaleopgør mod GOG med et enkelt mål, men havde fynboerne haft en målmand i første halvleg, kunne det nemt være gået anderledes\n29. april 2007 18:29\n»Vi spiller en super kamp, og havde vi bare haft målmand på i dag, så havde vi også vundet, men hold kæft en lortedag jeg havde,« sådan sagde GOG s målmand Peter Henriksen til DR Sporten efter semifinalenederlaget på 33-32 til Kolding.\nDen danske landsholdsmålmand havde tildels ret i sin analyse af kampen og sin egen indsats, for Kolding var klart bedste i de første 30 minutter, hvor Peter Henriksen kun havde en enkelt redning.\nDerfor kunne hjemmeholdet gå til pausen foran 17-14, og der sad nok mange tilskuere i Kolding-hallen og glædede sig til en anden halvleg, hvor hjemmeholdet skulle løbe de fynske ærkerivaler over ende.\nHenriksen spillede sig op\nDe blev dog slemt skuffede, for det var et forvandlet GOG-mandskab, der kom ud til anden halvleg.\nDe havde også en bedre sidste skanse i Peter Henriksen, der dog stadig var et stykke fra sit aller ypperste.\nGOG-keeperen havde dog langt flere redninger, og det betød, at fynboerne kunne få gang i deres frygtede kontraløb. Det udnyttede de til at sætte hjemmeholdet gevaldigt under pres, og midtvejs i anden halvleg var gæsterne pludselig foran med to mål.\nKolding var i knæ\nI denne periode var de forsvarende danske mestre fra Kolding gevaldigt i knæ, og det hele gik GOG s vej, men hjemmeholdet fik hevet sig selv op og kom tilbage i kampen.\nSå derfor blev det akkurat lige så tæt, intenst og spændende, som det plejer at være, når de to hold tørner sammen.\nHavde kampen været blot et par sekunder længere, kunne det nemt have været endt uafgjort, men GOG nåede ikke at få nogen kvalificerede afslutning på deres sidste angreb, så derfor vandt Kolding 33-32 til stor tilfredshed for landsholdsstregen Jesper Nøddesbo.\n»Vi kæmper hele vejen igennem, og vi spiller rigtig godt i perioder af kampen, og vi har rigtig godt styr på dem i første halvleg. Vi har dog nogle store udfald undervejs, især i anden halvleg hvor vi var noget rystede, da GOG fik gang i deres kontraangreb. Vi fik dog hevet os op, og nu håber jeg bare, at vi kan afgøre det på udebane i næste kamp,« sagde han til DR Sporten.\nDet ligner ren jysk finale\nSkulle det lykkes Kolding at kvalificere sig til finalen, kan det meget vel gå hen at blive en ren jysk finale, da Viborg højest overraskende slog FCK på udebane i lørdagens semifinalekamp.


Unge har ikke klimaangst. De tager ansvar | Kristeligt Dagblad\nDebatindlæg 02.09.20 Kl. 00:00\nUnge har ikke klimaangst. De tager ansvar\nSarah Hellebek og Ida Nielsen Langendorf, undervisere på Krogerup Højskole på hovedfaget ”Jorden kalder”\nVi hører igen og igen, at unge har klimaangst. Der bør ikke herske tvivl om, at det er voldsomt for alle mennesker at forholde sig til klima- og biodiversitetskriserne og deres irreversible konsekvenser.\nMen vi vil dog gerne modsvare påstanden om den klimaangste ungdom og pointere, hvorledes ungdommen vælger at handle og derved påtager sig det ansvar, som den økologiske krise bringer alle mennesker.\nBegrebet klimaangst er en individualisering af et komplekst globalt problem, som vi som samfund ikke formår at tage ansvar for.\nBegrebet klimaangst er en sygeliggørelse af de unge, der mærker og forstår forpligtelsen til at passe på vores fælles liv på Jorden.\nMen det er ikke en sygdom at ville passe på kloden, klimaet og alle fantastiske arter, og det er derfor ikke grebet ud af den blå luft, når unge bliver bekymrede over, at politikerne ikke formår at lave de nødvendige reformer, så vi omstiller vores samfund.\nNår vi underviser vores engagerede, idérige og handlingsparate elever på faget ”Jorden kalder” på Krogerup Højskole, så mærker vi også elevernes bekymringer og frygt for, at vi ikke når at sadle om i tide.\nMen vi mærker også en kærlighed til denne jord og alt det liv, der udfolder sig på planeten. Kærligheden til Jorden fører til en forpligtelse, der slår dybe rødder.\nUngdommen er alt andet end kynisk. Ungdommen kalder på kollektive politiske handlinger. Ungdommen prøver igennem protester på gaden, nye madvaner og engagement i den danske natur at forbinde sig til verden på både politiske og eksistentielle niveauer.\nDet er dybt problematisk at tale om en ungdom, som lider af klimaangst, og på den måde individualisere og sygeliggøre de samfundsmæssige kriser, vi befinder os midt i.\nI stedet bør vi tale om en ungdom, som er dybt ansvarsfuld, dybt engageret og ekstremt håbefuld. De unge bevarer troen på, at det er muligt at leve et meningsfuldt liv med en mindre økologisk belastning.\nDe unge viser vejen, og deres vilje og mod forlanger, at politikere og andre beslutningstagere følger trop og træder i karakter.\nSarah Hellebek og Ida Nielsen Langendorf er begge undervisere på Krogerup Højskole på hovedfaget ”Jorden kalder”.